İranlı nazir: "Tehranla Bakı arasında ticarət əlaqələri qənaətbəxş deyil" - MÜSAHİBƏ | Report.az\nİranlı nazir: "Tehranla Bakı arasında ticarət əlaqələri qənaətbəxş deyil" - MÜSAHİBƏ\nİranlı nazir: "Tehranla Bakı arasında ticarət əlaqələri qənaətbəxş deyil" - MÜSAHİBƏ İqtisadi məsələlər və maliyyə naziri Əli Təyyübniə: "Ümid edirik ki, İran-Azərbaycan birgə sərmayə komitəsinin ilk iclası yaxın aylarda keçiriləcək"\n28 Yanvar , 2015 11:09\nBakı. 28 yanvar. REPORT.AZ/ İranın iqtisadi məsələlər və maliyyə naziri Əli Təyyübniənin “Report”a müsahibəsi.\n- Siz Tehranla Bakı arasında əlaqələrin səviyyəsini necə dəyərləndirirsiz? Münasibətlərin hazırkı səviyyəsindən məmnunsunuzmu?\n- İki ölkənin makroiqtisadi və ticari əlaqələrin gələcək inkişafı və iki tərəfin böyük potensialdan istifadə etməsi ilə bağlı qətiyyətini nəzərə alaraq, düşünmürəm ki, əlaqələrin hazırkı vəziyyəti qənaətbəxşdir.\nİranla Azərbaycan arasında yüksək səviyyədə siyasi və iqtisadi nümayəndə heyətlərinin qarşılıqlı səfərləri qonşu ölkələrin qətiyyətini və ikitərəfli əlaqələrin gələcək inkişafı ilə bağlı marağını bildirir. Tehranla Bakı arasında ticarət dövriyyəsinin həcmi 2013-cü ildə 500 mln. dollar təşkil edib, lakin gələcəkdə iki ölkənin iqtisadi potensialının diversifikasiyası sayəsində bu rəqəm artırıla bilər. İranın İxrac Zəmanət Fondu iki ölkə arasında ticarət mübadiləsi üçün 200 mln. dollar həcminə sığorta təminatı ayırıb, bu rəqəm də iqtisadi əlaqələr genişlənəcəyi təqdirdə artırıla bilər. Azərbaycanın analoji addımlar atacağını gözləyirik ki, bu, Azərbaycanla İran arasında sıx əlaqələr üçün yol açılsın.\n- İran Azərbaycanla hansı sahələrdə əlaqələri inkişaf etdirməkdə daha çox maraqlıdır?\n- Bizim əsas prioritetlər bank sektorunda sıx əməkdaşlığın qurulması, zəmanət və hec fondları tərəfindən geniş sığorta təminatlarının verilməsi, həmçinin İran və Azərbaycanın iri özəl şirkətləri tərəfindən birgə müəssisələrin yaradılmasıdır. Bu addımlar ikitərəfli əlaqələrin gələcəkdə genişləndirilməsi üçün vacibdir.\nGömrük işi və turizm sahələrindəki əməkdaşlıq da İran üçün əhəmiyyət daşıyır. Tehranla Bakı arasında əməkdaşlığı möhkəmləndirməli, elə addımlar atmalıyıq ki, gömrük ofisləri günboyu işləsin və iki ölkənin tranzit marşrutlarından istifadə edərək malların daşınmasını təmin etməliyik. Bu addımlar iki ölkə arasında makroiqtisadi və ticarət əlaqələrinin inkişaf etdirilməsi üçün yol aça bilər. Turizmə gəlincə, daha çox turist və zəvvar, həmçinin müalicə üçün gələn turistləri görmək istəyərdik.\nQarşılıqlı sərmayələrin təşviqi iki tərəf arasında daha geniş əməkdaşlıq etmək istədiyimiz sahələrdəndir. Bu məsələ İran və Azərbaycanın rəsmi şəxsləri arasında keçirilən əvvəlki görüşlərin əsas müzakirə mövzusu olub. Son aylarda ölkələr arasında effektiv tədbirlər görülüb və ümid edirik ki, İran-Azərbaycan birgə sərmayə komitəsinin ilk iclası növbəti iki-üç ayda keçiriləcək.\nİki ölkənin dəmir yollarının birləşdirilməsi, birləşmiş yolların gələcəkdə genişləndirilməsi İran vətəndaşları, xüsusi ilə İran işgüzar adamları üçün vizaların aradan qaldırılması da Tehranla Bakı arasında iqtisadi əlaqələri inkişaf etdirməyə imkan yaradacaq.\n- Sizin səfər zamanı Azərbaycanın rəsmi şəxsləri ilə görüşlərinizdə hansı məsələlər müzakirə olunacaq? Hər hansı bir anlaşma memorandumu və ya sazişin imzalanması üçün danışıqlar aparılacaqmı?\n- Səfərim zamanı rəsmilərlə görüşlərim olacaq və müəyyən məsələlər müzakirə olunacaq. Xüsusi ilə bank və sığorta sahələrində əməkdaşlıq yolunda olan maneələrin aradan qaldırılması və qarşılıqlı sərmayə əməkdaşlığının möhkəmləndirilməsi məsələləri müzakirə olunacaq.\nÖzəl sektorun inkişafı üçün əlverişli mühitin yaradılmasında hökumət rəsmilərinin əhəmiyyətli rol oynadığını nəzərə alsaq, onların diqqətinə İran və Azərbaycan özəl sektorunun rast gəldiyi problemləri çatdırmağa və onları aradan qaldırmağa çalışacağıq. Bundan əlavə, görüşlərimiz nəticəsində protokol, həmçinin anlaşma memorandumu şəklində bazar əməkdaşlığının genişləndirilməsi planları barədə yekun sənədlərin imzalanması mümkündür.\n- İki ölkə arasında iqtisadi əlaqələrin gücləndirilməsi və inkişaf etdirilməsi üçün hansı addımlar atılmalıdır?\n- Qeyd etdiyim kimi, Tehranla Bakı arasında iqtisadi və ticarət əlaqələrinin hərtərəfli inkişafı bankçılıq, sığorta və gömrük işi, infrastruktur sahəsində tədbirlərin görülməsini tələb edir. Bundan başqa, iki ölkənin özəl sektoru arasında xüsusi ilə genişmiqyaslı sənaye, tikinti və enerji layihələrində əməkdaşlığın inkişafı, həmçinin qarşılıqlı sərmayələrin genişləndirilməsi və Azərbaycan biznes sərmayələrinin İran iqtisadiyyatına artırılması iki ölkə arasında iqtisadi əlaqələrin genişləndirilməsində vacib rol oynayar.\nBundan başqa, iki ölkə arasında əlaqələrin gələcəkdə genişləndirilməsi üçün nəqliyyat əməkdaşlığının yaxşılaşdırılması və Rəşt-Astara dəmir yolunun Azərbaycan hissəsinə qoşulması üçün 8 km-lik dəmir yolu xəttinin çəkilməsi və Şimal-Cənub dəhlizinin genişləndirilməsi üçün Azərbaycan dəmir yolu şəbəkəsinə qoşulması, İranın Əmirabad və Bakı limanları arasında dostluq əlaqələrinin yaradılması, gəmilərin istehsal və təmir edilməsi ilə bağlı Azərbaycan təcrübəsinin öyrənilməsi, iki ölkənin iri şəhərləri arasında birbaşa aviareyslərin açılması və ECO kimi müxtəlif regional təşkilatlarda iştirakdan istifadə edilməsi kimi digər yollar da mövcuddur.\nİngilis versiyası Iranian minister: I don’t think the current level of trade relations with Azerbaijan is satisfactory - INTERVIEW\nRus versiyası Министр экономики Ирана: Я не думаю, что нынешний уровень отношений с Азербайджаном удовлетворителен - ИНТЕРВЬЮ


Bərdədə iki körpə uşaq valideyni tərəfindən küçəyə atılıb\nBərdə rayonunda yolun kənarından bacı-qardaş olan 2 azyaşlı uşaq tapılıb. Uşaqlar küçəyə anaları tərəfindən atılıb. Yerli sakinlərin sözlərinə görə, körpə...\n"Mançester Yunayted"dən növbəti qələbə - Video\nİngiltərə Premyer Liqasının 25-ci turunda “Lester”in qonağı olan “Mançester Yunayted” 1:0 hesabı ilə qalib gəlib. “Mankunyanlar”ın yeganə qolunu 9-cu dəqiqədə Markos Reşford vurub. ...\nAzərbaycan Premyer Liqasında XV turun daha bir görüşü keçirilib. Turun ikinci oyun gününün ilk matçında "Qəbələ" və "Sumqayıt" komandaları üz-üzə gəlib. Qəbələ şəhər stadionunda təşkil olunmuş qarşılaşma meydan sahib...\nGoranboyda canavarlar kəndə hücum edib\nÖtən axşam Goranboy rayonunda canavar sürüsü kəndə hücum edib. Hadisə rayonun Boluslu kəndində, Sarı Əliyevin təsərrüfatında baş verib. Kənd sakini qoyunları həyətyanı sahədə nəzarətsiz qoyub. Həyətdəki səsə çıxan 93 ya�...\n"Qəbələ" baş məşqçisini dəyişdi\n"Qəbələ" futbol komandasının baş məşqçi postunda sənəd üzərində dəyişiklik baş verib. Bunu “qırmızı-qaralar”ın mətbuat xidmətinin rəhbəri Anar Hacıyev mətbuat konfransında deyib. Onun sözlərinə görə, bu addım UEFA-nı...\nRusiyada avtobusun aşması nəticəsində 20 uşaq yaralanıb\nRusiyanın Kaluqa vilayətində avtobusun aşması nəticəsində 20 uşaq yaralanıb. Rusiya yol hərəkəti təhlükəsizliyinin təmin edilməsi üzrə Baş İdarəsinin məlumatına görə, fevralın 3-də Kaluqa-Vyazma yolunda avtobus yol kənarına aşıb. İl...\nErmənistan silahlı qüvvələrinin bölmələri cəbhənin müxtəlif istiqamətlərində sutka ərzində atəşkəs rejimini 28 dəfə pozub. Mediainfo.az-a MN Mətbuat Xidmətindən verilən məumata görə, Ermənistan Respublikası ...\nMaduro növbədənkənar seçkilərə razılıq verdi\nVenesuela prezidenti Nikolas Maduro ölkədə erkən parlament seçkilərinin keçirilməsinə hazır olduğunu bəyan edib. Bu barədə o, Karakas şəhərində tərəfdarlarının iştirakı ilə baş tutan mitinqdə bildirib. “Onlar seçki istəyirlər? Biz parlament...\nSoyuq hava şəraiti Böyük Britaniyanın nəqliyyat sistemində ləngimələr yaradıb\nBöyük Britaniya ərazisində davam edən soyuq hava şəraiti nəticəsində nəqliyyat sistemində ləngimələr yaranıb. Cümə günündən başlayan qarlı hava şəraiti uçuşların təxirə salınmasına və ictimai nəqliyyatda bir sıra problemlərin yaşanmasına səbəb...\n"Barselona"nı Messi xilas etdi - Video\n"Barselona" İspaniya La Liqasının 22-ci turunda "Valensiya"nı qəbul edib. Görüş 2:2 hesabı ilə başa çatıb. “Barselona” – “Valensiya” - 2:2 Qollar:Qameyro, 24 (0:1), Parexo, 32-pen. (0:2), Messi,...\n63 yaşlı qadın Paşinyanın iqamətgahındakı medalları oğurlayıb\nErmənistanın baş nazirinin iqamətgahının əməkdaşı xatirə medallarını oğurladığını etiraf edib Bu barədə ölkənin İstintaq Komitəsinin nümayəndəsi Naira Arutyunyan&n...\nABŞ-da ağır yol qəzası zamanı uşaq və yeniyetmələr həlak olub\nABŞ-da ağır yol qəzası nəticəsində uşaq və yeniyetmələr həlak olub, daha 2 nəfər yaralanıb. Hadisə Merilend ştatında baş verib. Ştat polisinin saytındakı press-relizdə bild...\nBayıl qəsəbəsi, Əlibəyov Qardaşları küçəsində yaşayan paytaxt sakini Şakir Eminbəyli Səbail Rayon Polis İdarəsinə müraciət edərək bildirib ki, yaşadığı evin ikinci mərtəbəsindəki pəncərə və dəmir barmaqlıqlar sındırılaraq ona məxsus içərisində qızı...\n"Qalatasaray"dan xal itkisi, "Trabzonspor"dan qələbə\nTürkiyə Superliqasında 20-ci turun oyunları keçirilir. Növbəti oyun günündə 4 görüş keçirilib. "Qalatasaray" "Alanyaspor"la səfər matçında xal itkisi ilə üzləşib - 1:1. "Trabzonspor" isə öz meydanında "Anka...\nTrampın getdiyi hərbi bazanı vurmaq istədilər\nİraq ordusu ölkənin qərbindəki ABŞ-a məxsus "Ayn əl-Əsəd" hərbi bazasına hücum cəhdinin qarşısını alıb. Bu barədə İraq Müdafiə Nazirliyi məlumat yayıb. Hücumun planlaşdırıldığı vaxtdan 15 dəqiqə əvvəl 3 raketin ələ keçirildiyi...


Koronavirus pandemiyası ilə əlaqədar bu il dünya üzrə malyariya epidemiyasından ölənlərlərin sayı on minlərlə arta bilər.\nÜmumdünya Səhiyyə Təşkilatı (ÜST) bu proqnozu pandemiya zamanı malyariyaya qarşı səhiyyə xidmətlərinin fəaliyyətinin məhdudlaşdırılması ilə izah edib. ÜST-ün Malyariyaya qarşı mübarizə proqramının rəhbəri Pedro Alonzo bildirib ki, vəziyyətin gərginliyindən asılı olaraq bu il malyariyadan ölənlərin sayı ötən illə müqayisədə 20 mindən 100 min nəfərədək arta bilər.\nÜST-ün hesabatına görə, ötən il əksəriyyəti Afrika qitəsinin payına düşməklə dünyada 409 min insan malyariyadan dünyasını dəyişib. Hesabatda dünyada malyariyaya yoluxma hallarının sayının 2000-ci ildən 2019-cu ilədək nisbətən azaldığı da əksini tapıb (238 milyondan 229 milyona). Lakin son dörd ildə yoluxma hallarının səviyyəsinin dəyişməz qalması isə epidemiyaya qarşı mübarizənin effektivliyini artırmağı tələb edir.\nÜST-ün Afrika üzrə regional direktoru Matshidiso Moeti isə dünya ölkələri tərəfindən malyariyaya koronavirus qədər diqqət və maliyyə imkanları ayrılmamasından şikayətlənib. Onun sözlərinə görə, profilaktikası və müalicəsi mümkün olan xəstəlikdən hər il təxminən 400 min insanın ölməsi bütün dünyada əks-səda və narahatlıq doğurmalıdır./Azərtac


Gürcüstanda daşqın qurbanlarının sayı 2 nəfərə çatıb\nDünya xəbərləri 15 May 2006 15:22 (UTC+04:00)\nGürcüstanın şərqi və mərkəzi hissəsində yağan güclü yağışlar nəticəsində baş vermiş daşqınlarda ən azı 2 nəfər həlak olub. İTAR-TASS-ın verdiyi məlumata görə, həlak olanlardan biri Gürcüstan-Azərbaycan sərhədində xidmət göstərən sərhədçidir. Əsgəri güclü axınla gələn su körpüdən atıb. Onun meyidi Azəçrbaycan ərazisindəki çaydan tapılıb. Liaxv dərəsindəki suya düşən daha bir gəncin cəsədi isə hələ də tapılmayıb.\nTrend in verdiyi məlumata görə, Gürcüstan KİV vasitələrinin məlumatına görə, daşqından ən çox Kaxetiya ziyan çəkib. Burada Alazan çayı sahillərindən çıxaraq Kvarel və Laqodexi rayonlarındakı kəndləri basıb. Regionda 200-ə yaxın ev, min hektarlarla əkin sahəsi tamamilə su altında qalıb. Böyük sayda iri buynuzlu mal-qara məhv olub. Bir sıra yolları sel yuyub aparıb.\nFövqəladə vəziyyət rayonuna Gürcüstanın baş naziri Zurab Noqaideli baş çəkib. Regionun administrasiyasında təbii fəalkətin nəticələrini aradan qaldırmaq üçün qərargah yaradılıb. Daşqından dəyən ziyanın ölçüsü hələ müəyyən edilməyib. Bu barədə "Vesti.ru" məlumat verib.


Fəal dərs nümunələri\nŞagird birliyi ( tədbirlər, gəz və öyrən )\nLiseyə şagird qəbulu\nBeynəlxalq bakalavr ( İB )\nLİSEYİMİZ Haqqımızda Təsisçi İdarə heyəti Gün rejimi HimnimizMÜƏLLİMLƏR Fəal dərs nümunələri Elektron vəsaitlər Dərs proqramları Əlavə dərsliklərŞAGİRDLƏR Əlaçılarımız Dərnəklər Nailiyyətlərimiz Balların hesablanmasıME-DƏRS Media dərslər Belt proqramıMƏKTƏBİN HƏYATI Fənn ayları Şagird birliyi ( tədbirlər, gəz və öyrən ) Məzunlar Psixoloji xidmətQƏBUL Liseyə şagird qəbulu Məktəbəqədər hazırlıq Beynəlxalq bakalavr ( İB ) VakansiyaMEDİA Anonslar Xəbərlər İdrak press Foto qalareyaƏLAQƏ Əlaqə vasitələri Xəritə Facebook İnstagram Youtube\n100 % NƏTİCƏ\nMütərəqqi təhsil ənənələri ilə digər təhsil müəssisələrindən fərqlənən “İdrak“ liseyi bu ildə öz ənənəsinə sadiq qalaraq, ali məktəblərə qəbul imtahanlarında 100 faizlik nəticə göstərdi.\nBakı və Sumqayıt şəhərlərində fəa..\nSumqayıt "İDRAK" liseyində Xocalı soyqırımının 27-ci il dönümünə həsr olunan divar qəzetləri və rəsm sərgisi hazırlanmışdır.\nMüasir standartlara uyğun təhsil verən İdrak liseyimdə şagird qəbulu davam edir...\nŞair-publisist, dramaturq Əvəz Mahmud Lələdağla görüş\n08.02.2019-cu il tarixində Sumqayıt " İdrak" liseyində şair-publisist, dramaturq Əvəz Mahmud Lələdağla görüş keçirilmişdir.Tədbirin keçirilməsinin təşəbbüskarı liseyin təsisçisi, pedoqoji elmlər doktoru, professor Mönsüm Alışov olmuşdur.\nRespublika fənn olimpiadalarının rayon (şəhər) mərhələsinin nəticələri elan edildi\n03.02.2019-cu il tarixində keçirilən Respublika fənn olimpiadalarının rayon (şəhər) mərhələsinin nəticələri elan edildi. Sumqayıt "İdrak" liseyinin idrakçıları İnformatika fənni üzrə 8-ci sinif şagirdi Əsgərov Əsgərəli, Riyaziyyat fənni üzrə 9-cu sinif şagirdi Nəbiyeva Aişə, Azərbaycan dili və Ədəbiyyat fənni üzrə isə 9-cu sinif şagirdi Xudadatova Nuray və 10-cu sinif şagirdi İsmayılova Nabat növbəti mərhələyə keçiblər. Hər birini təbrik edir..\n8 Mart Beynəlxalq Qadınlar Günü\nSumqayıt İDRAK liseyində “8 Mart Beynəlxalq Qadınlar günü”nə həsr olunmuş tədbir keçirilib.\n1 mart - Ümumdünya Mülki Müdafiə Günü\nFHN-in Sumqayıt Regional Mərkəzi “İdrak” Liseyi-Sumqayıtda\n1 mart - Ümumdünya Mülki Müdafiə Günü ilə əlaqədar tədbir keçirib\nTədbirdə Sumqayıt Regional Mərkəzinin, Sumqayıt şəhər Dövlət Yanğından Mühafizə İdarəsinin, Sumqayıt şəhər Polis İdarəsinin Post-Patrul Xidmətinin, Sumqayıt şəhər Təcili Tibbi Yardım Stansiyasının, Qızıl Aypara Cəmiyyətinin Sumqayıt bölməsinin üzvləri, Liseyin müəllim və şag..\n“İDRAK” olimpiadasında iştirak et, güzəştli təhsil qazan!\n“İDRAK” olimpiadasında iştirak et,\ngüzəştli təhsil qazan!\nƏlaqə nömrələri: (+994 18) 655-59-73\n(+994 50) 761-30-60\n(+994 55) 895-51-73\nÜnvan: Sumqayıt ş. S.Vurğun küçəsi 2\n"İdrak" liseyinin təsisçisi, pedaqoji elmlər doktoru, professor Mönsüm Alışovun təşəbbüsü ilə "İdrak" liseyində Namiq Məna ilə görüş keçirilib.\nSumqayıt "İdrak" liseyində Namiq Mənanın yaradıcılığına həsr olunmuş tədbir keçirildi.\nSumqayıt “İdrak” liseyində “Bilik Günü” qeyd edildi.\nDövlət himninin sədaları altında dövlət bayrağı və “İdrak” liseyinin bayrağı qaldırıldı. Tədbiri giriş sözü ilə açan liseyin təsisçisi , pedaqoji elmlər doktoru professor Mönsüm Alışov şagirdləri və valideynləri, müəllimləri yeni dərs ilinin başlanması münasibətilə təbrik etdi. İlk dəfə məktəbə qədəm qoyan şagirdlərə yeni başladıqları dərs ilində uğurlar arzuladı. O, ölkə prezidenti cənab İlham Əliy..\nSumqayıt " İdrak " liseyində "Riyaziyyat Gecəsi" keçirilib\nŞagird qəbulu başladı\nI A sinif şagirdlərinin Əlifba bayramı. Artıq onlar sərbəst yazı yaza, üzdən səlist oxuya, rəqəmləri saya bilirlər. Bayramda maraqlı səhnəciklər qurulmuş, Azərbaycan və İngilis dilində şeirlər söylənmiş, mahnılar ifa edilmişdir.\nİdrak liseyi Novruz bayramı\nLiseyimizdə müəllimlərin, şagirdlərin və valideynlərin iştirak etdiyi maraq doğuran Novruz şənliyi keçirilmişdir. Şənlikdə liseyin ictimai həyatında səmərəli fəaliyyətinə görə bir qrup müəllim və işçi heyyətini liseyin direktoru Respublikanın əməkdar müəllimi Fikrət Qasımov Fəxri fərm..\n© Copyright 2017. İDRAK Liseyi. | Bütün hüquqlar qorunur.


Reks Tillerson Səudiyyə Ərəbistanına səfər edir\nABŞ dövlət katibi Reks Tillerson çərşənbə günü Səudiyyə Əərbistanının Ciddə şəhərinə yola düşür. O, aylardır İran Körfəzi ölkələrinin Qətərə tətbiq etdiyi blokadaya həll yolu tapmağa yardım etməyə çalışır.\nÇərşənbə axşamı Qətərin xarici işlər naziri Məhəmməd bin Əbdülrəhman Əl-Tani ilə birlikdə müxbirlər önündə çıxış edən Tillerson Birləşmiş Ştatlar və Qətərin terrorizmlə mübarizə sahəsində anlaşmaya dair memorandum imzaladığını elan edib. .\nSəudiyyə Ərəbistanı, Birləşmiş Ərəb Əmirlikləri, Bəhreyn, Misir və digərləri Qətəri regionda terrorizmi dəstəkləməkdə ittiham edərək, Doha ilə diplomatik əlaqələri kəsib və quru, su və havadan blokada edib.\nSəudiyyənin başçılığı ilə Ərəb ölkələrindən ibarət qrup sanksiyaların qaldırılması müqabilində Qətərə13 tələb irəli sürüb.\nQətər danışıqlar aparıb, razılıq əldə etməyə niyyəlti olduğunu bildirsə də, suverenliyindən imtina etməyəcəyini deyib.\nBirləşmiş Ştatlar bu münaqişənin ABŞ-ın hərbi və anti-terror əməliyyatlarına mane olacağından və İranın regiondakı nüfuzunun artmasına səbəb olacağından narahatdır.


Fermentlər Həyatımızı Necə Asanlaşdırır? | dusunek.com\nƏsas səhifəFermentlər Həyatımızı Necə Asanlaşdırır?\nMart 17, 2014 Mart 21, 2014 fayuu ELM NƏ DEYİR?Fermentlər,kimyevi maddeler,kimyəvi maddələr,meyve şiresi,meyvə şirəsi,mikroorqanizmlər,mikroskopik ölçü,sənaye məhsulu,zülallar\nBir ferment mikroskopik ölçüdə yüzdən çox quruluş vahidinin üçölçülü birləşməsindən ibarət kimyəvi möcüzədir. Bu kimyəvi maddənin ikinci möcüzəvi cəhəti isə təbiətdə bizə hazır şəkildə təqdim olunmasıdır. Məhz bu üstünlüklərinə görə, mikroskopik ölçüdəki fermentlərdən müasir sənayedə birbaşa istifadə olunur.\nFermentlər çirkli paltarları necə təmizləyir?\nEvdə istifadə etdiyimiz yuyucu toz fermentlərdən ilham alınaraq istehsal edilən sənaye məhsuludur. Yuyucu tozlarda istifadə edilən fermentlərin ən başlıcası proteazalardır. Bu fermentlər çox əhəmiyyətlidir, çünki məlum olduğu kimi, proteazalar həzm sistemində zülalları parçalayan fermentlərdir. Ona görə, paltarlarınızdakı zülal ləkəsi bu ferment sayəsində asanlıqla təmizlənir. Məsələn, ot, qan, yumurta kimi ləkələri bu fermentlər aradan qaldırır.\nYuxarıda sadaladığımız ləkə əmələ gətirən maddələr, əsasən, paltarların liflərinin arasına möhkəm yapışırlar. Bu fermentlər bir növ yapışqan funksiyası daşıyaraq onları olduqları yerdən qoparırlar.\nYuyucu tozların tərkibində, eyni zamanda, yağları parçalayan lipaza fermenti də var. Bunlar da təxmin etdiyiniz kimi, yağ ləkələrini təmizləyir. Paltarın üstündəki yağ molekullarına birləşir, onları parçalayır və amin turşusu hissələrinə çevirirlər.\nToxuculuq sənayesində kimyəvi maddələr əvəzinə fermentlərdən istifadə olunur\nPambıq və pambıq qarışığı olan parçalar toxunarkən toxumanı təşkil edən uzun ipliklər yapışqan maddə ilə örtülür. Məqsəd toxuma əsnasında iplərin qopmasının qarşısını almaqdır. Bu prosesdə istifadə olunan maddə isə nişasta və nişastanın törəmələridir. Ancaq toxuma prosesi başa çatdıqdan sonra parça digər proseslərdən keçirilmək üçün nişastadan təmizlənməlidir. Bu proses, əslində, turşular, turşulu əsaslar, oksidləşdirici maddələr kimi güclü kimyəvi maddələrlə həyata keçirilə bilər. Ancaq dövrümüzdə bunlara ehtiyac qalmadan fermentlər vasitəsilə bu proses asanlıqla həyata keçirilir. Amilaza fermenti parçaya zərər vermədən nişastanı dərhal parçalayır. Bu prosesdə fermentdən istifadə edilməsinin bir üstünlüyü də fermentin ətraf mühitə ziyan vurmamasıdır. Proses nəticəsində meydana gələn tullantı sular ətraf mühitə daha uyğundur.\nFermentlər parçaları necə parıldadır?\nToxuculuq sənayesində parçaların parıldadılmasında da fermentlərdən istifadə edilir. İpliyin üstündə əmələ gələn tükcüklər, yəni fibrinlər fermentlər vasitəsilə parçalanıb aradan qaldırılır. Boyamadan əvvəl hidrogen peroksidlə ağardılan parçalarda katalaza fermentindən istifadə edilir. Katalaza çox böyük sürətlə hərəkət edən fermentdir. Buna görə, çox az miqdarda katalaza fermenti hidrogen peroksidi təmizləmək üçün kifayət edir.\nFermentlərdən meyvə şirələrinin hazırlanmasında necə istifadə olunur?\nFermentlərdən şəkər, heyvan yemi, meyvə şirəsi, kağız və dəri sənayesi kimi sahələrdə də çox istifadə edilir. Meyvə şirəsi istehsalında, xüsusilə alma şirəsinin hazırlanmasında müxtəlif problemlər üzə çıxır. Bu problem xüsusi fermentlərin köməyi ilə aradan qaldırılır. Alma şirəsinin tərkibində külli miqdarda nişasta olur. Əgər şəffaf meyvə şirəsi əldə etmək lazımdırsa, nişasta parçalanmalıdır. Bu problem nişasta parçalayıcı fermentlərlə həll edilir.\nFermentlər təbiətdən necə əldə edilir?\nBunun üçün Allah’ın təbiətdə yaratdığı çox böyük imkan var: mikroorqanizmlər. Bir mikroorqanizmdə 1000-dən çox ferment növü var. Alimlər müxtəlif ferment növlərini əldə etmək üçün dünyanın hər yerindən cürbəcür mikroorqanizmlər toplayıb tədqiq edir. Lazımi funksiyanı yerinə yetirən ferment tapılana qədər mikroorqanizmlər üzərindəki tədqiqatlar davam edir. Lazımi ferment tapıldıqda isə həmin mikroorqanizmin genetikası dəyişdirilir və lazım olan fermenti daha çox hasil edir. Sonra mikroorqanizm fermentasiya edilərək həmin fermentlər əldə edilir. Fermentasiya nəticəsində əmələ gələn tullantılardan isə gübrə kimi istifadə olunur. (Bilim ve Teknik, Tubitak Yayınları, Ekim 1999, sf. 74-80) Bundan əlavə, bitkilərdən, iribuynuzlu heyvanların mədəaltı vəzisindən, toyuq və camışların həzm orqanlarından da fermentlər əldə edilir.\nFermentlər haqqında qısa məlumatlar\nFermentlər ancaq müəyyən temperatur və pH səviyyəsində funksionaldırlar.\nFermentlər, əsasən, 30-70ºC temperaturda canlı qalırlar, bu, optimal temperatur adlanır (Bilim ve Teknik, Ekim 1999, sf. 75). Bu, çox xüsusi temperatur intervalıdır, çünki insan orqanizminin orta temperaturu 36.5 ºC-dir. Bu temperatur isə insan bədəninə aid fermentlərin işləməsi üçün ən uyğun temperaturdur.\nOptimal temperaturdan yüksək temperaturda fermentlər təsirsiz olsa da, temperatur düşdükdə yenidən reaksiya qabiliyyəti qazanırlar. Lakin bu yüksək temperatur davam etsə və ya daha da artsa, fermentlər reaksiya qabiliyyətlərini tamamilə itirirlər. Çünki fermentlər üçölçülü quruluşdadırlar və yüksək temperaturda üçölçülü quruluşlarını itirirlər. Fermentlərin bu quruluşu parçalanır və əvvəlki sistemindən məhrum olur. Nəticədə, funksiyasını itirir.\nAşağı temperaturda da fermentlər funksiyalarını itirirlər. Lakin aşağı temperatur fermentlərin quruluşunu pozmur. Temperatur əlverişli olduqda fermentin reaksiya qabiliyyəti yenidən qayıdır. Bu metoddan dondurulmuş qida sənayesində çox istifadə edilir. Qidalar dondurularaq uzun müddət saxlanılır, donu açıldıqda isə yenidən aktivləşən fermentlər sayəsində yenidən əvvəlki qida dəyərləri böyük ölçüdə bərpa edilir.\nFermentlər yaradılış möcüzəsidir\nİnsan elm və texnologiyadan istifadə edərək aşağıdakı prosesləri həyata keçirməyin yollarını tapmaq üçün xeyli çalışmışdır.\nMəsələn, təkcə nişastanı parçalamaq üçün çox çətin şərtlər tələb olunmuş, çoxlu sayda kimyəvi maddədən istifadə edilmiş, sənaye məhsulu üçün lazımi nəticə tam əldə edilmədiyi kimi, tullantı maddələr də zəhərli olmuşdur. Ancaq fermentlər sanki ancaq bu vəzifədən məsul olduqlarını bilirmiş kimi hadisə yerinə gedib, lazımi maddəni tapıb onu tamamilə aradan qaldırırlar. Tullantı maddəsi kimi bu parçalanan maddəni təşkil edən amin turşuları və digər kiçik maddələr qalır, bunlar da təbiətə canlıların quruluş vahidləri kimi geri qayıdır.\nHeç bir insan, heç bir texnologiya\nBir zülala ancaq bir maddəyə istiqamətlənib onu parçalamaq xüsusiyyəti verə bilməz;\nParçanın üstündə ancaq yağ molekulunu parçalamağı öyrədə bilməz;\nZülalı məhz insanların ehtiyacına uyğun şəkildə müəyyən temperaturda funksional edə bilməz;\nGördüyü iş nəticəsində əmələ gələn tullantı maddələri faydalı edə bilməz.\nİnsan bir zülalı, onu təşkil edən amin turşularının düzgün düzülüşünü belə əmələ gətirə bilmir. Ona görə, bütün bunları həyata keçirmək üçün təbiətdə hazır şəkildə mövcud olan, bütün insanların xidmətinə verilmiş fermentlərdən istifadə edir. Onu tədqiq etdiyi mikroorqanizmlərin tərkibində hazır halda tapır. Tədqiq etdikcə daha çox fermentlə qarşılaşır. Həyatını asanlaşdıran çox mühüm köməkçi asanlıqla, hər yerdən əldə edə biləcəyi mikroorqanizmlərin içində qablaşdırılmış hədiyyə kimi ona təqdim edilmişdir.\nOnları mikroorqanizmlərin içində yaradan da, onlara özünəməxsus xüsusiyyətləri verən də, onları kəşf etdirən, üzərilərində tədqiqat aparmaq üçün lazımi qabiliyyəti, biliyi, imkanı verən də Allah’dır.\n← Axırzaman Şəxsləri Kimlərdir?\nMərhəmətin mənbəyi Allah sevgisidir →


Xəstənin dişlərini pis günə salan həkim: “Sənə elə belə lazımdır” » Saqlamheyat.az: saglamlq ve onunla bagli her sey haqqinda melumat sayti.\nSaqlamheyat.az » Xəbərlər » Ölkə xəbərləri » Xəstənin dişlərini pis günə salan həkim: “Sənə elə belə lazımdır”\nXəstənin dişlərini pis günə salan həkim: “Sənə elə belə lazımdır”\n“Von otsuda afiristka, Tı afiristka”\nSaqlamHeyat.az Tia.az-a istinadən xəbər verir ki, Bakı sakini Sevil Ağamirova Bioloji Təbabət Klinikasında çalışan diş həkimindən narazılıq edir. Beləki, o, dişi ilə bağlı 21 aprel 2017-ci ildə 3-cü mikrorayonda Əcəmi S.Pişərvari küçəsi 110-da yerləşən Bioloji Təbabət Klinikasına müraciət edib: “ Oranın tibb bacısı məni stomatoloq Cəfər Fərzəliyeva müraciət etməyi məsləhət bildi. Cəfər Fərzəliyevlə görüşdüm. Müəyyən söhbətdən sonra Cəfər Fərzəliyev dişimi müayinə etmək üçün məni rentgenə göndərdi. Rentgenə 20 AZN ödədim,mənə kassa çeki verilmədi. Rentgen olunduqdan sonra o mənim dişimi düzəltmək üçün bir dişə görə 120 AzN pul istədi. Mənim 9(doqquz) dişimi düzəltməli idi. Buna görə cəmi 1000 manat verməli idim. Əvvəlcədən 250 AZN həkimə pul verdim. Həmin məbləğə görə mənə qəbz vermədi. Cəfər həkim dişlərimdə müəyyən iş gördükdən sonra (yəni yonma) məndən əlavə olaraq 250 AZN pul tələb etdi. Həmin məbləği verdim. Yenə qəbz verilmədi. Qeyd edirəm ki, bu pulu məndən istirahət günü aldı. Dişim üç gündən sonra hazır oldu. Yəni koronkalar artıq hazır idi.Yenə də o məndən ödənişin qalanını istədi. Mən qalan məbləği ödəməyə hazır idim. Mən ondan təkrar 1000 manata görə qəbz istədim və bildirdim ki, müvəqqəti diş qoyduğu yaxşı oturmayıb,dişim ,damağım ağrayır. Çənəmdə yaralar əmələ gəldi.\nCiddi ağrılar var. Çek tələb etdikdə və ağrılar barədə dedikdə o mənim üstümə bağırdı və dedi: “Von otsuda afiristka, Tı afiristka” görərsən, koronkalar başına nə oyun açacaq. Sənə elə belə lazımdır”. Həkimin bu hərəkəti barədə mən Klinikanın direktoru Elxan müəllimə (012-430-89-89)şikayət etdim . Elxan müəllim də öz növbəsində mənə yuxarıdan aşağı baxaraq müraciətimə əhəmiyyət vermədi və bildirdi ki, elə bil ki, restoranda 500 manat hesab vermisən, get ver məhkəməyə ,qalan 500 manatı da səndən alaq.\nBundan sonra Azərbaycan Respublikası Səhiyyə Naziri Oktay Şirəliyevə də müraciət etmişəm. Səhiyyə Nazirliyinə müraciətimə cavab olaraq 08 avqust 2017-ci il tarixli 6-59/A-11/307 saylı cavab məktubunda mənə bildirilmişdir ki, bu obyekt “Özəl tibbi fəaliyyət haqqında” Azərbaycan Respublikası qanununa əsasən işləyir.Siz məhkəməyə müraciət etməlisiniz. Səhiyyə Nazirliyi də mənə kömək etmədi.Cəfər həkimin düzətdiyi dişlər artıq ağzımdan çıxmışdır və o indi də mənim cibimdədir. Mən məcbur olub başqa həkimə müraciət etdim. O, Cəfər həkimin səhv etdiyini təsdiqlədi. Yeni diş düzəltdirdim. Cəfər düzəldən koronkalar lazım olmadı. Mənə dəymiş 500 AZN maddi zərər geri qaytarılması üçün Azad İstehlakçılar Birliyinin sədri Eyyub Hüseynova da şikayət ərizəsi yollamışam.”\nMuəllif: narmin 16-11-2017, 10:46 Baxılıb: 892\n«Medical Hospital»ın həkimi Şaiq Şirinov 7000 manat alıb 100% sağalacağına təminat versə də, xəstənin ayağı çürüməyə başlayıb!


Aİ Ermənistana niyə isti münasibət göstərir?\n9 Yanvar 2019 15:50\nMübariz Əhmədoğlu: "Aİ-nin Ermənistana isti münasibətinin kökündə bu ölkəyə təyin etdiyi səfirlərin korporativ maraqlari dayanır".\nAİ-nin Ermənistana münasibəti ənənəvi olaraq istidir və artan xətlə inkişafdadır. Brüsseldə ER xarici işlər naziri Aİ təhlükəsizlik və xarici siyasət məsələləri üzrə ali komissarı F.Moqerini ilə görüşüb, parlament seçkilərini müzakirə etdi. Ehtimal ki, Ermənistandakı parlament seçkilərinə müsbət qiymətin verilməsi həmin vaxt müzakirə olunub. Aİ-nin Ermənistandakı səfiri P.Svitalski Ermənistanda keçirilmiş seçkilərə çox yüksək qiymət verdi. Bir il öncə Ermənistanda keçirilən seçkiyə də P.Svitalski üstün qiymət vermişdi.\nAİ-nin Ermənistana münasibətinin kökündə bu ölkəyə təyin etdiyi səfirlərin korrupsiya əməlləri üstünlük təşkil edir. Aİ Ermənistanın şimal regionlarının inkişafı üçün 40 milyon avro vəsait ayırmaq niyyətindədir. Bunlar əsasən Azərbaycan və Gürcüstanla həmsərhəd regionlardır. Aİ çoxdandır Ermənistanın Azərbaycanla həmsərhəd regionlarında proqramlar reallaşdırmaqla əhalinin yaşayış yerini tərk etməməsində özünün rolunu oynamaq istəyir.\nAİ 2018-2020-ci illərin proqramı üçün Ermənistana nəzərdə tutduğu 176 min avrodan qarşıdan gələn 2019-cu il üçün 36 milyon avro vəsaiti ayırdı. Pul investisiya mühitinin yaxşılaşmasına, kiçik və orta sahibkarlığın möhkəmləndirilməsinə xərclənəcəkdir. 36 milyon dollardan 5 milyonu 2018-ci ilin sonunadək ayrıldı. Bundan əlavə Aİ 60 milyon avro qrant ayırdı. Məqsəd Ermənistanda innovasiya texnologiyalarını inkişaf etdirməkdir. Bu barədə Yerevanda keçirdiyi mətbuat konfransında Aİ-nin Ermənistanla əməkdaşlıq üzrə şöbəsinin başçısı Qonzale Serano məlumat verdi.\nAİ-nin Ermənistandakı səfiri P.Svitalski də Ermənistan hökumətinin reallaşdırdığı Gümrüdə texnoloji mərkəzin yaradılması layihəsinə dəstək verdi. Aİ səfirinin fikrincə, Ermənistan üçün yüksək texnologiya sahəsində digər dövlətlərlə rəqabət aparmaq çətin olsa da, o bundan çəkinməməlidir. Səfirin fikrincə, kiçik və orta biznesin ÜDM-də payına görə Ermənistan Şərq Tərəfdaşlığı Proqramına üzv ölkələr içində autsayderlər sırasındadır və Aİ-nin köməkliyi ilə bu, düzələcəkdir.\nErmənistan istehsalı toxuculuq və dəri məhsullarının 40%-i Aİ-yə ixrac olunur.


Koroğlu (opera) — Vikipediya - Haqqinda Melumat - Vikipedia\nKoroğlu (opera) — Vikipediya\nBu məqalə Üzeyir Hacıbəyovun "Koroğlu" operası haqqındadır. Digər mənalar üçün Koroğlu (dəqiqləşdirmə) səhifəsinə baxın.\n«Koroğlu» — Azərbaycanın böyük bəstəkarı Üzeyir Hacıbəyov tərəfındən bəstələnmiş beş pərdəlik operadır. Əsərin librettosu Heydər İsmayılov və Məmməd Səid Ordubadi tərəfındən yazılmışdır. Türkdilli ölkələrin xalq əfsanələrindən biri olan Koroğlu dastanı, Azərbaycanda da çox məşhurdur. Bu opera Hacıbəyovun yaradıcılığının zirvəsini təşkil edir. Azərbacan opera sənətinin incilərindən sayılan bu operada Üzeyir bəy ilk dəfə olaraq klassik opera formasına riayət edərək bitkin ariyalar, kütləvi xor səhnələri, müxtəlif ansambllar, balet nömrələri, reçitativlər yaratmışdır. «Koroğlu» operası ilk dəfə 1937-ci il aprelin 30-da Azərbaycan Dövlət Akademik Opera və Balet Teatrında tamaşaya qoyulub.\nOperanın Azərbaycan Dövlət Opera və Balet Teatrında afişası\nKoroğlu dastanının Azərbaycan versiyası əsasında\n30 aprel 1937\nBəstəkarın yaradıcılığında kulminasiya mərhələsi olan "Koroğlu" dünya klassik operaları sırasında parlaq nümunələrdən biridir. 5 pərdəli bu operanın libretto müəllifləri H. İsmayılov və M.S. Ordubadidir. Librettonun yaradılmasında Hacıbəyov fəal iştirak etmişdir. Üzeyir Hacıbəyov opera üzərində 1932-1936-cı illərdə işləmiş, ilk tamaşa 1937-ci il aprelin 30-da AOBT-nda olmuşdur. Azərbaycanda, ümumiyyətlə Zaqafqaziyada, Orta Asiya, Türkiyə və İranda geniş yayılmış "Koroğlu" xalq dastanı operanın süjet əsasını təşkil edir. Operanın musiqisində Azərbaycan xalqının tarixi taleyi, xarakteri, psixologiyası, bütövlükdə dünyagörüşü əksini tapmışdır. "Koroğlu" tipik xalq qəhrəmanlıq dastanıdır. "Koroğlu"da opera sənətinə xas bütün əlamətlər bəstəkarın milli musiqi təfəkkürü süzgəcindən keçərək kamillik səviyyəsində yaradılmışdır.\n"Koroğlu" operasına görə Üzeyir Hacıbəyov 1941 ildə Stalin mükafatına layiq görülmüşdür. "Koroğlu"-nun ilk tamaşasının rej. İ. Hidayətzadə, dirijoru H., (sonralar Ə. Həsənov), rəssamı R. Mustafayev olmuşdur. Rollarda Bülbül (Koroğlu), G. İsgəndərova (Nigar), M. Bağırov (Həsən xan), Q. İsgəndərov (təlxək), Ə. Zülalov (Ehsan paşa), Q. Hüseynov (Həmzə bəy), B. Mustafayev (İbrahim xan) çıxış etmişlər. 1938 ildə opera Moskvada Azərbaycan incəsənəti dekadasında böyük müvəffəqiyyət qazanmışdır. AOBT-nda "Koroğlu"-nun 1943 (rus dilində; dirijor Niyazi), 1959 (rej. M. Məmmədov, dirijor Niyazi, rəssam Ə. Fətəliyev), 1975 ildə (rej. F. Səfərov, dirijor R. Abdullayev, rəssam T. Salahov) yeni quruluşları hazırlanmışdır. "Koroğlu" Aşqabad (1939, türkmən dilində), İrəvan (1942, erməni dilində) və Daşkənddə (1950, özbək dilində) tamaşaya qoyulmuşdur. AOBT-nın qastrol tamaşaları zamanı "Koroğlu" Təbriz, Tiflis, Kiyev, Peterburq və s. ş.-lərdə göstərilmişdir. "Koroğlu"nun 1952, 1970 illərdə klaviri və partiturası nəşr olunmuş, opera vala yazılmışdır.\nİlk premyeradaki rollar, 30 aprel 1937 il\n(Dirijor: Üzeyir Hacıbəyov)\n1 Koroğlu (Rövşən) tenor M. Məmmədov (Bülbül)\n2 Nigar: Həsən Xanın qızı, Köroğlunun sevdiyi soprano G. İsgəndərova\n3 Həsən Xan: Bölgə idarəçisi bariton M. Bağırov\n4 İhsan Paşa: Həsən Xanın üst idarəçisi tenor Ə. Zülalov\n5 İbrahim Xan: Həsən Xanın vəziri bas B. Mustafayev\n6 Həmzə Bəy: Həsən Xanın baş köməkçisi tenor K. Hüseynov\n7 Təlxək tenor K. İskenderov\n8 Polad: Həsən Xanın əsgəri tenor ...\n9 Eyvaz: Həsən Xanın oğlu tenor ...\n10 Xanəndə mezzo-soprano ...\nvə s. Kəndlilər, çobanlar, saray əyanları, rəqqaslar, qocalar, qadınlar, döyüşçülər, ermənilər, kürdlər, ləzgilər (xor və balet) xor\nQəhrəmanlar və operanın özəllikləri\nOperanın əsas qəhrəmanı olan xalqın obrazı məzlum vəziyyətdən tədricən güclənən etiraza, ədalət uğrunda əzmlə mübarizəyə qalxmaq qərarından —qələbə sevincinə qədər hərtərəfli, ardıcıl verilmişdir. Xalq obrazının açılışında ifadəli kiçik mövzu-tezislər — leytmotivlər böyük rol oynayır:\n1. Xalqın məzlumluğunu ifadə edən həyəcanlı mövzu (çahargah ladının kadensiya intonasiyası üstündədir).\n2. Üsyan etmiş xalq mövzusu (şur ladının kadensiya intonasiyaları üstündədir; çağırış xarakteri daşıyaraq aşıq musiqisinin obraz-intonasiya quruluşu ilə səsləşir).\n"Koroğlu" operasına həsr olunmuş SSRİ poçt markası (1966).\nQətiyyətli, təsirli xarakter daşıyan 3 və 4-cü leytmotivlər xalqın qəhrəmani obrazı ilə bağlıdır; rast ladı intonasiyaları üstündə qurulan bu leytmotivlərdə müasir kütləvi mahnı əlamətləri müəyyən qədər özünü göstərir.\n5-ci mövzuda xalqın iradəsi, poetik əhvali-ruhiyyəsi, yüksək mənəvi keyfiyyətləri ifadə olunmuşdur. I pərdənin əvvəlində xalqın məzlumluğu leytmotivi üstündə qurularaq onun kədərini, həyəcanını, qəzəbini ifadə edən "Bu gözəl təbiət" xoru xalq obrazının ekspozisiyası rolunu onayır. Kəndlilərin obrazı artıq I pərdədən dramaturji fəallığı ilə seçilir. Hüznlü "Yazıq Alı" xoru, rəqs, dramatik xarakterli "Gərək bu gün edək qiyam" xorundan sonra, səhnə qəhrəmanlıq leytmotivi üstündə qurulan "Hər bir yerdən, dağdan, daşdan" xoru ilə tamamlanır. III pərdədə xalqın obrazı geniş və hərtərəfli verilmişdir. Xordan əvvəl səslənən antraktda üsyançıların yenilməz xarakteri ifadə olunmuşdur. Bu xor xalqın qəhrəmanlıq, mərdlik və nikbinliyinə həsr edilmiş himndir. Xorun musiqisi təntənəli, bayramsayağı, iradəli xarakter daşıyır.\nBurada kütləvi yallı rəqsinin üslub xüsusiyyətləri aydın ifadə olunmuşdur. Xalqın qəhrəmanlıq keyfiyyətlərinin açılışı "Cəngi" rəqsində və "Əhdnamə" xorunda (5-ci leytmotiv əsasında) davam etdirilmişdir.\nQıratın oğurlanması — tufan səhnəsi gərgin dramatik xarakter kəsb edir. V pərdədəki xalq səhnələri I pərdənin bir növ dinamik reprizidir. Burada məzlum xalq leytmotivi Nigar, Eyvaz, Poladın edam olunmalarına hazırlıqla əlaqədar gərginliyi, hüznü ifadə edərək mühüm dramaturji məna daşıyır. Üsyançıların qələbəsi xor ritmikaları və Koroğlunun partiyasında səslənən iki qəhrəmanlıq leytmotivi ilə təmsil olunmuşdur. Opera bayramsayağı təntənəli kütləvi rəqslə tamamlanır; rəqsin orta hissəsindəki melodiyada "Çənlibel" xoru ilə Koroğlunun I pərdədəki "Səni gördüm" ariozosunun mövzuları birləşmişdir. "Koroğlu"-dakı kütləvi xalq səhnələri xorla yanaşı, rəqslər əsasında qurulması ilə fərqlənir. Operada rəqs mənşəli musiqinin geniş tətbiğ edilməsi Azərbaycan folklorunda kütləvilik, kollektivçiliyin xorla deyil, rəqslə (ilk növbədə yallı ilə) ifadə olunmasından irəli gəlir. Məhz bu səbəbdən də opera rəqslə tamamlanmışdır.\nKoroğlu obrazı operada dinamik şəkildə verilmişdir. I pərdədəki iki ariozoda qəhrəmanın ehtirasla sevən aşiq ("Səni gördüm") və coşğun mübarizlik ("Təngə gəldik yox tavan") kimi ən tipik cəhətləri təzahür edir. III pərdədəki "Mərd igidlər nərə çəksin davada" epik mahnısında Koroğlu qorxmaz, mərd üsyan başçısı, cəngavər kimi verilmişdir. Həmin pərdədəki lirik xarakterli ariya ("Sevdim səni mən") mübarizəyə qalxmış Koroğlunun dərin səmimi hisslərini, incə təbiətini açıb göstərir. IV pərdədə Koroğlu yenidən aşıq qiyafəsində səhnəyə gəlir. Həsən xanın sarayında çıxış edən Koroğlu təkcə adi aşıq deyil, cəsarətli xalq qəhrəmanı kimi təqdim edildiyi üçün onun oxuduğu lirik aşıq mahnıları burada qəhrəmanlıq rəmzi kimi qavranılır. Koroğlu obrazı operada, demək olar ki, həmişə kütləvi xalq səhnələri çərçivəsində açılır. Məsələn, I pərdədə Koroğlunun səhnədə ilk çıxışı — "Səni gördüm" ariozosu kəndlilərin rəqsindən sonra, həmin pərdədəki ikinci ariozo isə bilavasitə final xoru ilə birgə səslənir.\nNigarın obrazı da operada dinamik inkişafda verilmişdir. I pərdədəki ariya onun bütöv musiqi portretini yaradır; ariyada şəxsi hisslərin zərifliyi, səmimiliyi ilə xalqla bağlılıqdan gələn qəhrəmanlıq əzmi üzvi vəhdətdə verilmişdir. Ariyanın fəal, qətiyyətli orta hissəsində ilk dəfə Nigarın iki leytmotivi tam şəkildə səslənir. Bu leytmotivlər kütləvi mahnı intonasiyaları əsasında qurulmuşdur. Nigarın II pərdədəki ariyası isə son dərəcə kədərli, fəryad xarakteri daşıyaraq onun ağır taleyinin rəmzi kimi səslənir. Nigar obrazının açılmasında gözəl, axıcı melodiyası olan leytmotivin də rolu böyükdür.\nO, Nigarın vokal partiyasında deyil, Koroğlunun və başqalarının partiyalarında, kütləvi səhnələrdə və Nigarın səhnəyə gəlişi zamanı orkestrdə səslənir. Bu dramaturji cizgi ilə Üzeyir Hacıbəyov qəhrəmanın mənəvi gözəlliyini, ciddiliyini nəzərə çarpdırır. Mənfi qəhrəmanlar arasında Həsən xan xüsusilə seçilir. I pərdədəki iki kiçik musiqi parçasında onun zülmkar, müstəbid xarakteri— lovğalıq, təkəbbür ("Xanların xanıyam"), rəhmsizlik ("Qəsdən bunu etmiş ol haramzada") kimi müxtəlif cəhətləri açılmışdır. Həsən xanın ümumiləşdirilmiş portreti onun II pərdədəki ariyasında ("Mina ibriklərə şərab doldurun") verilmişdir. Ariyada kəndli üsyanından qorxuya düşməsini məharətlə gizlədən hökmlü, lovğa hökmdarın süni əzəməti musiqi vasitəsilə canlandırılmışdır. Üzeyir Hacıbəyov xanın amiranə nidalarına münasib nitq intonasiyalarını son dərəcə dəqiqliklə tapa bilmişdir. Eyni zamanda ariyanın oynaq xarakterli ork. partiyası vasitəsilə bəstəkar ustalıqla xana öz istehzalı münasibətini bildirmişdir.\n"Koroğlu" operasının afişası, 1939 il\nMənfi obrazlar sırasında təlxək xüsusi yer tutur; bir yandan o, Koroğlunun əsir düşməsinə kömək edir, digər tərəfdən isə saray əhlini— əyanları məharətlə ələ salır. Təlxəyin obrazı meyxana ruhunda yazılmış reçitativ və mahnı ilə ("Axı necə mən gülməyim") çox təsirli iz buraxır. Həsən xanın döyüşçülərinin "Vergi yığdıq kəndlilərdən" xorunda mənfi obrazların ümumiləşdirilmiş xarakteristikası öz əksini tapmışdır; onların hədsiz qorxu və həyəcanı reçitativ-deklamasiya intonasiyaları vasitəsilə ifadə olunmuşdur. Sarayın təmtəraqlı həyatı II və IV pərdədəki zərif, incə rəqslərlə, xanəndə qızın muğamvari mahnısı ilə səciyyələnmişdir. Mənfi obrazlar operada leytmotivlər məcmusu ilə — qammavari xromatik hərəkət, sərt punktirli ritmlə birləşdirilmişdir.\nXalq kütlələri və Nigarın leytmotivləri əsasında qurulmuş uvertüra operanın qəhrəmani-epik istiqamətini aydın nəzərə çarpdırır. Mütəşəkkil, məqsədyönlü intonasiya dramaturgiyasına əsaslanan "Koroğlu" operası geniş mənada H.-un simfoniya bəstəkarı olduğunu nümayiş etdirir. Musiqi vasitəsilə qəhrəmanlar müsbət və mənfi obrazlara ayrılmış, onların hər biri münasib intonasiya vasitələri ilə aydın, inandırıcı təsvir olunmuşdur. Operanın dramaturgiyası leytmotivlər sistemi əsasında qurulmuşdur. Mənfi surətləri xarakterizə edən leytmotivlər sabit, dəyişməz qalaraq feodal dünyasının yaşamağa qabil olmadığını, tarix səhnəsindən gedəcəyini aydın nümayiş etdirir. Xalq kütlələri, müsbət qəhrəmanlarla bağlı leytmotivlər isə, əksinə, əsər boyu fəal inkişafda verilərək dəyişir, bir-birlərinə təsir edir, qəhrəmani və lirik obrazlı intonasiyaları çarpazlaşdıraraq, tam və çoxcəhətli musiqi səhnələrinin yaranmasına zəmin olur.\n"Koroğlu" ilə Üzeyir Hacıbəyovun yetkin yaradıcılıq üslubu formalaşmış, Azərb.-da bəstəkar yaradıcılığının mövcud olduğu 30 illik nailiyyətlərinə yekun vurulmuşdur. Üzeyir Hacıbəyov "Leyli və Məcnun"-dan "Koroğlu"ya qədər" məqaləsində yazır:\n"...həm ilk, həm də hələlik axırıncı Azərbaycan operasının müəllifi olmaq şərəfi mənə nəsib olmuşdur. Beləliklə, "Leyli və Məcnun"dan "Koroğlu"ya qədər kecilən yol təkcə Azərbaycan operasının otuz illik tarixi deyil, həm də mənim şəxsi yaradıcılıq yolumdur..."\n"Koroğlu" ilə Üzeyir Hacıbəyov milli musiqi təfəkkürünü bütövlüklə bəstəkarlıq yaradıcılığının yüksək tələblərinə cavab verən yeni inkişaf mərhələsinə qaldırmış, bununla da mürəkkəb bədii məsələni həll etmişdir. Üzeyir Hacıbəyov şifahi ənənəli Azərbaycan musiqisindəki formayaratma prosesinin ümumi cəhətlərinin qanunauyğunluqlarını bu əsasda inkişaf etdirmişdir. Üzeyir Hacıbəyov milli melodikanın müxtəlif növlərini ümumiləşdirərək "Koroğlu"-da emosional ifadəliliyinə görə mənalı və rəngarəng tipik opera kantilenası yaratmışdır. Bununla belə, milli janrlardan gələn ahənglər operada aydın nəzərə çarpır; bu cəhətlər xüsusilə xalq və Koroğlunu xarakterizə edən aşıq musiqisinin obrazlı intonasiya kökü ilə bağlılıqda özünu göstərir. Üzeyir Hacıbəyov milli musiqi ilə bəstəkarlıq yaradıcılığının sintezi prinsipindən çıxış edərək polifoniya və harmoniya formalarını geniş tətbiq etmişdir. Məsələn, "Çənlibel" xorunda klassik polifoniya və Azərb. ladının intonasiya xüsusiyyətlərinə əsaslanaraq klassik fuqa formasından istifadə etmişdir. Operadakı orijinal akkordlar sistemi də milli musiqinin lad-intonasiya xüsusiyyətlərindən irəli gəlir. Musiqi forması sahəsində də Üzeyir Hacıbəyov Avropa və milli musiqi təfəkkürünü çarpazlaşdırmışdır; bu vəhdət xüsusilə sonata formasının tətbiqində aydın nəzərə çarpır. Məsələn, uvertüra və III pərdənin antraktındakı melodiyanın inkişafındakı monotematizm (birmövzuluq) və monointonasiya quruluşu muğam kompozisiyasından irəli gələn xüsusiyyətlərdir. Operanın ork. partiyasının orijinal səslənməsinə nail olmaq üçün H. simf. ork.-in heyətinə tar, kamança, zurna, balaban kimi milli musiqi alətlərini daxil etmişdir. "Koroğlu"-da xor, ariya, ariozo, vokal ansambl, simfonik fraqmentlər kimi klassik musiqili səhnə janrları geniş inkişaflı mükəmməl formaya malikdirlər.\nXor operada xüsusi dramaturji əhəmiyyət kəsb edir. Üzeyir Hacıbəyov yaradıcılığının hələ ilkin dövründən bu janrdan geniş istifadə etmişdir. Lakin "Koroğlu"-da ilk dəfə olaraq xorlar əsas mövzunun açılışında başlıca musiqili səhnə forması funksiyasını daşıyaraq səhnə hadisələrinin "nüvə"si rolunu oynayır. Xorlarda xalq kütlələrinin əzəmətli obrazı yaradılmış, onun psixologiyası və dünyagörüşü əksini tapmışdır. Üzeyir Hacıbəyov operada xorla qədim yallı rəqsini birləşdirərək onun təsirini daha da gücləndirmişdir. "Koroğlu"-dakı xor səhnələri Azərb. bəstəkarlarının yaradıcılığında kantata-oratoriya janrlarının inkişafına təkan vermişdir. Simf. fraqmentlər operada xüsusi əhəmiyyət kəsb edərək qəhrəmanlıq ideyasının açılışında böyük rol oynayır. İri həcmli musiqi lövhələri olan bu fraqmentlər milli simf. musiqinin inkişafı üçün mühüm mənbəyə çevrilmişdir. Kökü milli rəqslərlə bağlı olan musiqidən operada geniş istifadə olunmuşdur; o, məişət fonu yaradılmasında, eyni zamanda qəhrəmanlıq ideyasının açılışında əhəmiyyətli rol oynayır. "Koroğlu"-nun rəqs səhnələri milli baletin təşəkkülü və inkişafı üçün zəmin olmuşdur. Üzeyir Hacıbəyov əsl novator əsər olan "Koroğlu" ilə Azərbaycan musiqi sənətinin hərtərəfli zəngin inkişafı üçün yollar açmışdır.\nDüşdüm yadıma Nigar,\nGetdi əldən ixtiyar.\nSən çək orda min cəfa,\nBiz görək burda səfa, ax...\nSevdim səni mən, ey Nigar,\nRəna gözəlim, şən baharım.\nSevdim səni, canan!\nLakin zülmkar xan,\nXalqın qatil düşməni,\nƏsir etmişdir səni.\nOndan müşküldür ayrı düşmək,\nLakin çətindir bu görüşmək.\nOldum bu yolda mən\nAyrı düşdüm ondan,\nMən ayrı düşdüm ondan mən, hey...\nOndan mən, hey...\nOndan mən, hey... ondan!\nDönmərəm bu yoldan,\nXof etmərəm xandan,\nXof etmərəm xandan, ölərəm,\nÖlsün düşmən, bu üsyandan\nDağılsın, məhv olsun kainat,\nOnda nə zövq var, nə həyat.\nBu aləm sevgilər, məhəbbət\nYaratsın, yaratsın, ah...!\nSevdim səni, yarım,\nSənsən mənim canım.\nOlmaz özgə sevgilim\nSəndən ayrı, səndən ayrı,\nSəndən ayrı, düşdüm, Nigar!\nHəsən Xanın ariyası:\nMina ibriqlərə şərab doldurun,\nŞərab doldurun, şərab doldurun,\nŞərab, şərab, şərab, şərab, şərab, şərab!\nPayəndəz döşəyin o gələn yola,\nBəzənsin qadınlar, salsın qol-qola,\nGeysin rəqqasələr təzə paltarın,\nPaşaya göstərin ölkənin varın.\nBütün adamları çağır, ver xəbər,\nOnu aldadalım bəlkə bir təhər.\nDoğrudur, düşmənik, neyləyim fəqət,\nİndi sülhə girmək eyni məsləhət,\nEyni məsləhət, eyni məsləhət.\nGərək axır qoyam bu üsyanlara,\nHər gün bir müsibbət doğur xanlara.\n"Koroğlu" operasını İZLƏ Lütfiyar İmanov və Fidan Qasımovanın iştirakı ilə: , , , ,\nLast edited on 10 may 2020, at 11:31


Fərəc duası (salamatlıq duası) » İmamEli.az\nBaxış: 24 113\nAllahummə kul livəliyyikəl-Höccətibnil-Həsən, sələvatukə ələyhi və əla abaih, fi hazihis-saəti və fi kulli saəh, vəliyyən və hafizən və qaidən və nasirən və dəlilən və əyna hətta tuskinəhu ərzəkə təvəa və tuməttiəhu fiha təvila. Birəhmətikə ya ərhəmər-rahimin.\nZuhur duasının oxumağın savabı:\n1.Şeytanın narahat olmasına səbəb olur.\n2.Duanın qəbul olmasına səbəb olur.\n3.Axır zamanda baş verən fitnələrdən amanda olar.\n4.Gunahların bağışlanmasına səbəb olur.\n5.Qiyamət gunundə İmam Zamanın (ə.c) şəfaətinə səbəb olar.\n6.İmam Zamanın (ə.c) yolunun gözlənməsinin nişanəsidir.\n7.İmam Zamanın (ə.c) zuhurunun tezləşməsinə səbəb olar.\n8.Ömrun uzanmasına səbəb olar.\n9.Ölum vaxtı müjdə verilər və onunla mülayim rəftar olunar.\n10.Qəlbdə İmam Zamanın (ə.c) nurunun coxalmasına səbəb olar.\n11.Allah yanında ən sevimli insana cevrilər.\n12.Pis əməlləri yaxşı əməllərə çevrilər.\n13.Əli (ə)-ın Qiyamətdə ona dua etməsinə səbəb olar.\n14.Hesabsız olaraq Behiştə daxil olar.\n15.Məlaikələr ondan ötru bağışlanma duası edərlər.\n16.Qiyamət gununun teşnəliyindən amanda olarlar.\n17.Bu, dua Bərzəx aləmində insanın həmdəmi olar.\n18.Qəm-qussənin insandan uzaqlaşmasına səbəb olar.\n19.Bu, dua Allah yanında ən bəyənilmiş əməllərdən biridir.\n20.Qiyamətdə, ondan ötru xususi hədiyyə olar.\n21.Dinin kamil olmasına səbəb olar.\n22.İmam Zamanın (ə.c) bayrağı altında şəhid olanın savabı var.\n23.İmamlarla (əleyhimussalam) məhşur olar.\n24.Qiyamətdə şəhidliyin ən yüksək məqamına nail olar.\n25.Həzrəti-Fatimeyi-Zəhranın (s.ə) şəfaətinə səbəb olar.


Unudulan sözlər yaşadılsın » Ismayilli-Xeberleri.info . Ismayıllı-Xəbərləri Qazetinin rəsmi saytı.\nUnudulan sözlər yaşadılsın\nAzərbaycan Milli Elmlər Akademiyası (AMEA) Nizami Gəncəvi adına Ədəbiyyat İnstitutunun elektron zalında “Unudulan sözlər yaşadılsın: “Divanü lüğat-it türk” mövzusunda birinci beynəlxalq elmi konfrans keçirilib. Xəbər verildiyi kimi, tədbir AMEA-nın Folklor İnstitutu, Nizami adına Ədəbiyyat İnstitutu və Türkiyə Mədəniyyət və Turizm Nazirliyi tərəfindən birgə təşkil olunub.\nTədbirdə çıxış edən AMEA-nın vitse-prezidenti, akademik İsa Həbibbəyli Azərbaycan ilə Türkiyənin elmi əlaqələrindən danışıb, bu əlaqələrin daha da genişlənməsinin vacibliyini bildirib.\nQeyd olunub ki, konfrans Azərbaycan və türk dillərinin inkişafı prosesində unudulmuş sözlərin dilə təkrar qazandırılması probleminə həsr edilib.\nCəmiyyətdə dilin mühüm rolundan söz açan alim onun daim inkişaf etdirilməsinin, zənginləşdirilməsinin əhəmiyyətini vurğulayıb.\nMövzu ilə bağlı fikirlərini açıqlayan Folklor İnstitutunun direktoru, akademik Muxtar İmanov bildirib ki, dilin daxili resurslar hesabına zənginləşməsi prosesində folklor, dialekt və şivələr, ana dilimizdə yazılmış əski abidələr əhəmiyyətli mənbə rolu oynaya bilər. Bu baxımdan Mahmud Kaşğarinin XI əsrdə qələmə aldığı “Divanü-lüğat-it türk” adlı əsəri dil ensiklopediyası, türk dillərinin dialektoloji lüğəti və türkcə ədəbi mətnlər fondu olmaqla böyük dəyər daşıyır.\nKonfransda Türkiyə Mədəniyyət və Turizm Nazirliyinin layihə rəhbəri Səlma Koseoğlu, Hacəttəpə Universitetinin kafedra müdiri, professor Özkul Çobanoğlu, Ankara Universitetinin kafedra müdiri, professor Üçlər Bulduk və digər alimlər mövzu ilə bağlı fikirlərini söyləyiblər.\nXəbərə bir fikri də əlavə edək ki, sözü gedən konfransın işində layihə tərəfdaşı olan həmyerlimiz, Kürdmaşı kənd tam orta məktəbinin müəllimi Tünzalə Abdullayeva da bir neçə şagirdi ilə bərabər iştirak edib. O, layihənin icrası ilə bağlı həm də Türkiyədə olub, qardaş ölkənin müəllimləri ilə unudulan sözlərin yaşadılması layihəsinə öz töhfələrini verib.\nAlimlər birgə elmi araşdırmalar aparılmasının səmərəli olacağına əminliklərini bildiriblər.\nSonra bölmə iclaslarında müxtəlif mövzularda məruzələr dinlənilib, müzakirələr aparılıb.\n» Qəsəbədə Beynəlxalq elmi konfrans keçirilib\n» Folklor milli kimlik kontekstində


Moskvada ermənilərin yaratdığı “Ararat” futbol klubu fəaliyyətini dayandırır | Report.az\nMoskvada ermənilərin yaratdığı “Ararat” futbol klubu fəaliyyətini dayandırır\nMoskvada ermənilərin yaratdığı “Ararat” futbol klubu fəaliyyətini dayandırır Sentybarın 7-də "Ryazan"a qarşı keçiriləcək matç komanda üçün sonuncu olacaq\n5 Sentyabr , 2017 17:24\nBakı. 5 sentyabr. REPORT.AZ/ Rusiyanın “Ararat” futbol klubu fəaliyyətini dayandıracaq. “Report” xəbər verir ki, bu barədə “Sport-Ekspress”ə Moskva təmsilçisinin baş məşqçisi Aleksandır Qriqoryan bildirib.\n2017-ci ilin martında Moskvanın Erməni Gənclər Assosiasiyasının dəstəyi ilə təsis edilən və II Divizionun Mərkəz zonasında çıxış edən klubun əsas komandası sentyabrın 7-də “Ryazan”ı qəbul edəcək. A.Qriqoryanın sözlərinə görə, VIII tur çərçivəsində keçiriləcək matç “Ararat” üçün sonuncu olacaq: “Ararat” bağlanır. Bizə bu barədə məlumat veriblər. Böyük ehtimalla, “Ryazan”la görüş sonuncu olacaq. Klubun fəaliyyətinin dayandırması ilə bağlı səbəbləri həmin görüşdən sonra təşkil olunacaq mətbuat konfransında açıqlaya bilərəm. Fikrimcə, klub bu qədər asan formada dağıla bilməz. Özü də ki, “Ararat” adlı klub”.\nQeyd edək ki, avqustun sonunda “Ararat”ın prezidenti Valeri Ohanesyan səhhətindəki problemlə əlaqədar klubu tərk etdiyini açıqlayıb. Bundan sonra Moskva təmsilçisinin vitse-prezidenti Andranik Keropyan klubun büdcəsindən 20 milyon rublun (400 min manat) yoxa çıxdığını və həmin məbləğin V.Oqanesyanın hesabına köçdüyünü bildirib. O, bununla bağlı hüquq-mühafizə orqanlarına müraciət etdiklərini, klubun sabiq prezidentinin isə Gürcüstanda olduğunu söyləyib.\nXatırladaq ki, “Ararat” Roman Pavlyuçenko, Yevgeni Aldonin, Aleksey Rebko, Marat İzmayılov, İqor Lebednko kimi tanınmış futbolçular heyətinə cəlb etməklə diqqət mərkəzinə düşüb.\nRus versiyası В Москве приостанавливает деятельность созданный армянами футбольный клуб "Арарат"\nİngilis versiyası Ararat FC founded by Moscow Armenians stops activity


Qarabağ döyüşləri 25 il əvvəl: 20 minlik fotoarxiv sərgiləndi – Müstəqil.Az – İnformasiya agentliyi\nQarabağ döyüşləri 25 il əvvəl: 20 minlik fotoarxiv sərgiləndi\nMilli.Az bildirir ki, sərgidə Müdafiə Nazirliyinin zabitləri, veteranlar, dövlət və qeyri-hökumət təşkilatları, ictimaiyyət nümayəndələri iştirak ediblər.\nTədbirdə çıxış edən ehtiyatda olan general-leytenant Yaşar Aydəmirov hərbi hissənin keçmiş komandiri Taryel Qəhramanov, tabor komandiri Zahir Həsənov, hacı Surxay Məmmədli, füzuli rayonundan olan millət vəkili, vitse-spiker Bahar Muradovanın köməkçisi və digərləri fotoqraf N.Vəliyevin fəaliyyətini yüksək qiymətləndiriblər. Qeyd olunub ki, döyüşlərdə Azərbaycan Ordusunun çox sayda hərbi qulluqçu şəhid olubdur. Yazılan bu tarixin gənclərə və gələcək nəsillərə çatdırılması hər bir kəsin vətəndaşlıq borcudur. Gələcək nəsilə ötürülən bu tarixin ölməzliyini təmin eləmək üçün belə tədbirlərin keçirilməsinin əhəmiyyətinin böyük olduğu vurğulanıb.\n← Azərbaycanda “İnvestisiya fəaliyyəti haqqında” yeni qanun hazırlanacaq\nMurad Boz Bakıdakı toydan görüntülər paylaşdı →\nİlham Əliyev o borcları sildi\nİspanlara uduzan yığmamız: “Bizdən istifadə etdilər”


“Quluq, hambalıq, bunun başqa nə adı var?”\n“İşə görə heç bir dövlət qurumunun qapısını döymək istəmirəm. Burda ən azından birinin yazığı gəlir, pul verir, paltar verir, bayramda gətirib bir tikə qurban əti verir, dolanırıq”.\nİllərdir Bakıda üçüncü mikrorayon dairəsində "qul bazarı" deyilən işçi bazarı var.\nİşçilər səhər tezdən texniki alətlərini də götürüb burda gözləyirlər ki, kimdənsə sifariş alacaq, evlərinə çörək pulu aparacaqlar.\nAmma dediklərinə görə, 1 gün iş olanda, 5 gün olmur. Sifarişi almaq uğrunda isə az qala ölüm-qalım savaşı gedir.\nHəmin işçilərdən biri də Tovuzdan gəlmiş Azərdir. O, soyadını söyləmək istəmir, dediyinə görə, sonradan buna görə “başı ağrıyacaq”.\nAzər son 3 gündür səhər 8-dən axşam 8-dək bazarda olsa da, iş olmadığını söyləyir.\n“3 gündür heç nə qazanmamışam. Normalda birinin qapısının zibilini atıram, birinin ağacının dibini belləyib 5-10 manat pul çıxarıram”.\nBunu da oxu: “Dilənməsək, acından ölərik” – Yevlaxdakı “Qaraçılar məhəlləsi”ndən Reportaj\nAzər əvvəllər inşaatda çalışıb. Deyir ki, indi o sahədə iş tapmaq olmur: “Hərə öz qohum-əqrəbasını işə düzəldir. Mənə bu dövlətin 1 qəpik xeyri yoxdur. 4 uşağım var, sosial yardım vermirlər, maaş verəcəklər? Qardaşlarım Rusiyada işləyir, onların sayəsində dolanıram. Onlar əgərliyi qurtarıb, Rusiyada qalıblar. Bura yaxşı olsaydı, gələrdilər də, niyə qalıblar orda?”\nAzər danışır ki, sifarişçi gələndə işçilərin hamısı maşının üstünə qaçır.\nİşçilər arasında hər yaş qrupuna malik insan var, 23 yaşlı gənc də, 63 yaşlı qoca da. Sifarişçi fiziki baxımdan işinə yarayacaq adamı seçir, əsasən gənc, güclü və öz texniki aləti olanlar işə götürülür.\nİşsizlik Azərin şəxsi həyatına da təsirsiz ötüşməyib, həyat yoldaşı ondan ayrılıb. Azər ikinci dəfə ailə qursa da, yenə eyni problemlə üz-üzədir. Həftələrlə rayona - ailəsinə pul göndərə bilmir.\nAzər işçi yoldaşlarıyla birgə günü 2 manatlıq bir otaqlı evdə yaşayır: “9 kişi birotaqlı evə sıxışmışıq. Ev də yox, it damı. Döşəmənin üstündə yatırıq, o vaxtın pambıq döşəklərini, nazik əsgər adyallarını atırıq üstümüzə”.\nEvdəki şəraitdən danışan Azər əliylə ətrafdakı hündür binaları göstərərək deyir: “Baxırıq bu evdə yaşayanlayara, həsəd aparırıq. Neft ölkəsinin sakini də “qul” bazarında iş dilənər? Quluq, hambalıq, bunun başqa nə adı var?”\n“Uğrunda vuruşduğum vətəndə mənə bir yer tapılmadı”\nBazarda çoxuna yaxınlaşsaq da ən cəsarətlisi Azər oldu. Ya ümidsizsizlikdən, ya da çəkindiklərindən yaxınlaşdığımız işçilərin heç biri danışmaq istəmirdi. Amma Azərin söylədiklərindən sonra cəsarətlənən bir nəfər də söhbətə qoşulur.\nMərifət kişi (o da soyadını demək istəmir) Birinci Qarabağ Müharibəsində başından yaralanıb, ona görə danışmaqda, fikrini ifadə etməkdə çətinlik çəkir. Onun 52 yaşı var, Azərbaycan Texniki Universitetində nəqliyyatda daşınmaların təşkili və idarə olunması fakültəsini bitirib.\nAmma 5 ildir ki, nə şəxsiyyət vəsiqəsi ala, nə də iş tapa bilir.\n“Mən başımdan yaralansam da, müharibədə axıra qədər vuruşdum. Ac-susuz qalmağım, torpaqda, palçıqda yatmağım öz yerində. Uğrunda vuruşduğum vətəndə mənə bir yer tapılmadı”.\nMərifət kişi deyir ki, 2002-ci ildə iş tapa bilmədiyi üçün Rusiyaya gedib, amma atası xəstə olduğundan 2015-ci ildə ölkəyə qayıtmalı olub. Elə o vaxtdan özünə uyğun iş tapa bilməyib: “Bu, yaşamaq deyil, 5 ildir ki, işsizəm. Elə nə gün gördümsə, yad ölkədə gördüm”.\n“Burda bir nəfərin üzü gülmür, hamının acından rəngi qaçıb”\n“Qul bazarı”nın işçiləri yorğun görünürlər. Havanın nisbətən isti olmasına baxmayaraq başlarında papaq, əyinlərində qalın gödəkçələr var. Dediklərinə görə, əyinlərindəkinin çoxunu onlara imkanlılar gətirib verir. Əlləri qara və qabarlıdır. Çoxunun qoltuğunda möhkəm yapışdığı rəngli çantalar var.\nElxan da burdakı onlarla işçidən biridir. Amma digərlərindən fərqli olaraq o, ailəsiylə birgə yaşayır. 2 uşağı var, amma onların heç birini oxuda bilməyib. Oğlunun bu yaxınlarda 18 yaşı tamam olub. Yanvar ayında onu hərbi xidmətə çağıracaqlar: “Onun-bunun qapısından tikə oğurlayıb uşaq saxlamışam, dövlət bir dəfə maraqlanmayıb, indi oğlumu məndən alıb əsgər aparacaqlar”.\nElxan danışır ki, axırıncı dəfə işə elə dünən çıxıb. Onun cibində dünən qazandığı 10 manatdan 1 manat qalıb. O, bu bir manatla evə gedəcək.\nAmma Elxan tək gəlir yerinin “qul” bazarı olmadığını söyləyir. Deyir ki, ara-sıra iş düşəndə başqa yerlərə də gedir.\nO da, başqaları da Dövlət Məşğulluq Agentliyinə müraciət etmədiklərini bildirirlər.\n“İşə görə heç bir dövlət qurumunun qapısını döymək istəmirəm. Burda ən azından birinin yazığı gəlir, pul verir, paltar verir, bayramda gətirib bir tikə qurban əti verir, dolanırıq. Məşğulluğa gedirsən, 200 manatlıq iş tapırlar bizə”, - adının çəkilməsini istəməyən işçilərdən biri deyir.\nBurdakı yaşlı işçilərin isə tək ümidi pensiyadır. Amma həm də narahatdırlar, o yaşa sağ-salamat çata bilməyəcəklərini düşünürlər: “Pensiya yaşını nə boyda qaldırıblar. Burda o yaşa çatan olacaq heç? Bu vəziyyətdə yaşayan adamın hansı 65 yaşa sağ qalar?”\nBu yerdə başqaları da söhbətə qarışır, narahatlıqlarını bölüşürlər.\n“Hamı burdan çörəkpulu qazanır, çəkib göstərsəniz, sabah polislər əllərində dubinka buranı dağıdacaqlar. Biz də pis-yaxşı tapdığımız 3-5 manatdan olacağıq”,- işçilərdən biri belə deyir.\nBunu eşidən başqa bir nəfər də yoldaşının fikirlərinə şərik çıxır: “Ən yaxşı iş yeri üçüncü mikrorayonun “kruqu”dur. Bura bizim evimizdi artıq. Yayda günəşdən, yazda yağışdan qorunuruq elə bu körpünün altında...”\nRəsmi statistikaya görə, bu ilin iyulunda Azərbaycanda işsizliyin səviyyəsi 6.64 faizə düşüb. İlk altı ay ərzində ölkədə 30,9 min yeni iş yerinin açıldığı, 3,9 min iş yerinin isə bağlandığı deyilir.


Almas Ildırım .\nBir şairdən söz açmaq istəriyəm.O şair ki, qismətinə istiqlal şairləri sırasına yazılmaq düşüb. Ömürboyu vətən deyib vətəndən rəhmsizcəsinə uzaq düşən Almas İldırım...\nAtası Əbdülməhəmməd, anası Nigar xanım Bakının Qala kəndindədir.1907-ci ildə anadan olan Almas İldırımın uşaqlığı Xəzərin sahillərində keçmişdi.Ona görə də şeirlərində həmişə Xəzərə sevgi əks olunub. Bu sevgi sürgündən-sürgünə düşdükcə yanıqlı bir haraya çevrilib.\nAlmas ikl təhsilini Bakıda “ittihad” məktəbində almlşdl. Hələ uşaqkən azadlığın ilk nidasını eşitmiş, havasını udumuş və əsarətin də ağrı-acısını dadmışdı. O, Azərbaycan xalqının böyük oğlu Məmməd Əmin Rəsulzadənin qürurula söylədiyi “Bir dəfə yüksələn bayraq bir daha enməz” şüarını doğma çağrış kimi qəbul edərək, bu ideala sığınmışdı. İllər keçdi, amma ömürboyu bu idealı həyat idealı kimi yaşadı.\nAlmas İldırım 1925-ci ildə 18 yaşında Abdulla Şaiqin nümunə məktəbində təhsilini davam etdirib.Həmin məktəbdə dərs deyən müəllimlər-A Şaiqin Hüseyn Cavidlə çox yaxın ünsiyyət qurub .Bu ədiblərlə ünsiyyətdə olmaq Almas İldırımın gələcək həyatının formalaşmasında mühüm rol oynayıb.İlk təhsil illərindən şeir yazmağa başlayıb və ciddi mövzular üzərində işləyib. “İttihad” məkətbində oxuyarkən Əhməd Cavad,Cəfər Cabbarlı və başqa mütəfəkkirlərlə tanış, olub onların əsərini dönə-dönə oxuyub.\nGənc şair bi illərdə ali təhsil almağa da yaddan çıxarmır və 1927- ci ildə Bakı Dövlə t Unverisitetinin şərqşunaslıq fakültəsinə qəbul olunur. Çox çəkmir ki, bu ali təhsil ocağından xaric edilir. Səbəb kimi atasının guya tacir olması göstərilir.\nİstedadlı “günahkar” Almas İldırımın adını 1988-ci ilə qədər Azərbaycanda böyük əksəriyyət eşitməmişdi, şeirlərini çox az adam bilirdi. Çünki sovet ideoloqları milli özündərkin qarşısını almaq üçün bütün imkanlardan istifadə edirlər.Pantürkçü damğası vurulmuş neçə-neçə vətən övladlarının ruhu ədalətin zəfər çalacağı, adlarının ədəbiyyat tariximizin səhifələrində oxunacağı günü səbirsizliklə gözləyirdilər.Almas İldırım da təpədən dırnağa türk idi, varlığı azadlıq eşqi ilə yoğrulmuşdu. Ömrün sonun qədər əqidəsindən dönmədi.\nQələmi azadıq alovu saçdı .Ona görə də təqib olundu.\nAlmas İldırım dərhal həbs olunaraq 25 gün zindanda qalır. Nəhayət, azad edilib Məçhəd şəhərinə göndərilir. Burda ürəyincə iş tapa bilmədiyindən çox yoxsul, acınacaqlı həyat sürür. Sonralar bu ağrılardan xeyli əziyyət çəkdiyindən İranda qala bilməyib Türkiyəyə üz tutur. 1934-cü ildə Türkiyə vətəndaşlığına qəbul edilir. Almaz İldırım Türkiyədə katibliklə, kargüzarlıqla məşğul olur, ibtidai məktəbdə dərs deyir. Ömrünün təqribən 12 ilini isə o, yaradıcılığını davam etdirməklə yanaşı, müxtəlif bölgələrdə bucaq müdirliyində (qəsəbə bələdiyyəsində) işləyir. Ordakı ədiblər bu cəfakeş şairə köməklik göstərməyə çalışırlar...\nAlmas İldırımın poeziyası yalnız doğma yurda, Azərbaycana aiddir. 45 il ömür yaşayan şair ölümündən sonra ədəbiyyat ömrünü yaşayır. Almas İldırım bütün dərdlərin ən dəhşətlisi olan vətən həsrəti şair kimi tarixə düşüb.\nQeyd olundu ki, Almas İldırımın tale ulduzu bu gün şairin arzuladığı, xəyalını qurduğu müstəqil Azərbaycanda yenidən parlamaqdadır. Mühacirət poeziyasının görkəmli simalarından biri, adı və əsərləri qəm, həsrət və ayrılıq simvolu kimi anılan Almas İldırım özünəməxsus poetik tərzi ilə hər zaman diqqət çəkib: “Azadlıq və vətən eşqi ilə dolu həsrət nəğmələri yaradan şairin acı və qürurlu tale yolu qardaş Türkiyədə hüzur tapmışdır. 6 il sürgün həyatı yaşayan Almas İldlrlm Dağıstandan, Türkmənistandan,İrandan keçərək Türkiyədə məskunlaşmış və ömrünün sonuna qədər burada yaşayıb-yaratmışdır.”\nMədəniyyət.az hazırladı: Abdullayeva Zülfiyyə.


Dixie Vodka 400 üçün NASCAR Bahis Şansları və Seçimləri\nDixie Vodka 400 NASCAR Odds, NASCAR Seçimləri, Trendlər və NASCAR Bahis Önizləməsi >\nDixie Vodka 400 NASCAR Odds, NASCAR Seçimləri, Trendlər və NASCAR Bahis Önizləməsi\nMövsümə başlamaq üçün Daytona International Speedway sərhəddində iki həyəcan verici yarışdan sonra, NASCAR mövsümün üçüncü yarışı üçün cənubda dörd saatlıq yola çıxır. Bazar günü Dixie Vodka 400, Homestead-Miami Speedway-də yarışacaq. Bu, bu mövsüm 1,5 millik yolda ilk yarış olacaq. NASCAR bahis seçimləri edərkən bu ən çox rast gəlinən uzunluq olsa da, Homestead, ilk növünün ən çətin yolu olaraq güclü bir vəziyyət yaradır.\nBu məqalə, NASCAR əmsalları, sürücü statistikası, Homestead-Miami Speedway trendləri və ən yaxşı NASCAR seçimləri daxil olmaqla, Dixie Vodka 400 yarışına dair hərtərəfli NASCAR bahis bələdçisini təqdim edir.\nDixie Vodka 400 Yarış Məlumatı\n23-cü Dixie Vodka 400\nTarix:Bazar, 28 Fevral 2021\nBaşlama saatı:15:30 EST\nMərhələlər:Üç (Dövrlər 1-80; Dövrlər 81-160; Dövrlər 161- 267)\nQütb Sitter:Denny Hamlin\nÇempion Çempion:Denni Hamlin\nTam Dixie Vodka 400 heyrətləndirici cərgəsinə və yarış statistikasına baxın!\nDixie Vodka 400 NASCAR mərc mərcləri\nDixie Vodka 400 çempionu Denny Hamlin (+450), NASCAR bahis favoriti olaraq başını alır. Hamlinin Homestead-Miami Speedway-dəki güclü rekordunu nəzərə alsaq, təəccüblü deyil. Homestead-də ən çox qazandığı üç qalibiyyət üçün Tony Stewart və Greg Biffle ilə bərabərdir. Üstəlik, 2021 mövsümünün ilk iki yarışında etdiyi üç mərhələ qalibiyyəti, 11 nömrəli avtomobilin qapılardan güclü şəkildə qaçdığını göstərir. NASCAR -ın Hamlin arxasında bu bazar günü keçiriləcək yarışa Kevin Harvick (+550), Chase Elliott (+550)və Martin Truex Jr. (+600) gəlir. Ən qısa nisbətdə olan dörd sürücünün hamısı, Homestead -də 9.5 və ya daha aşağı karyera ortalamaları ilə öyünürlər.\n🔊 Apple Podcasts, Spotify və ya Spreaker-dəBurnt RubberRacingə qulaq asın!\nKyle Busch (+800), NASCAR bahisləri 10-1-dən qısa olan bu yarış üçün yeganə sürücüdür. Busch, bu əmsalları yerinə yetirəcəyi təqdirdə 24 -cü yerdən başlayaraq cəbhəyə getməli olacaq. Joey Logano (+1000), Kyle Larson (+1100), Brad Keselowski (+1200)və Ryan Blaney (+1400)Dixie Vodka 400 ilə 25-1-dən daha qısa olan 9 sürücünü tamamlayır.\nYalnız bir karyerası olan NASCAR Cup Seriyası Homestead -də hər biri başlamağa dəyər olan iki gənc sürücü Tyler Reddick (+2500)və Christopher Bell (+3300). Reddick keçən mövsüm bu yarışda dördüncü yeri tutdu və divar boyunca yüksək xətti yaxşı qaçmağa çalışır. Bell keçən ilki yarışda səkkizinci oldu və keçən həftə sonu Daytona Road Course qalibiyyətindən sonra sürət qazandı.\nHomestead-Miami Speedway Baxış\nKobud səthi və təkər yeyən şücaəti ilə tanınan Homestead-Miami Speedway, NASCAR Cup Series seriyasında olduğu kimi qaçmaq da çətin bir yoldur. Parça, 2020 mövsümünə qədər mövsümün final çempionat yarışına ev sahibliyi etdi. Bu, 2021 mövsümünün üçüncü NASCAR bahis yarışı olmaqla, Homestead -in yarış həftə sonuna ev sahibliyi etdiyi mövsüm təqviminin ən erkənini qeyd edir.\nHomestead Miami-nin kobud səthini mütərəqqi bankçılığı ilə birləşdirin və seriyadakı ən maraqlı 1,5 millik yollardan birinə sahibsiniz. Təkərlərin aşınmasına əlavə olaraq, pistdə tutuş yoxdur. Sürücülər, Homestead -in üzərinə atdıqları müxtəlif problemlərlə mübarizə aparmaq üçün tez -tez piyada yüksək divar boyunca qaçmağa məcbur olurlar. Darlington Raceway xaricində, Homestead, bəlkə də NASCAR bahis sistemində sürmək üçün ən çətin yoldur. Ən yaxşı sürücülər, çətin düzeni nəzərə alınmaqla tez -tez sahənin önündə ortaya çıxacaq.\nHomestead-Miami Speedway-ə ümumi baxış məqaləmiz 1.5 millik yolda əlavə dərin analizlər təqdim edir.\nDixie Vodka 400 Sürücü Statistikası\nHomestead-Miami Speedway-də əvvəlki yarışlardan NASCAR bahis sürücüsü statistikası üçün aşağıdakı siyahılara baxın.\nHomesteaddakı Orta Bitirmə Vəziyyəti\n(3+ Cup Series ilə aktiv sürücülər pistdə başlayır)\nRütbə Sürücü Başlayır Ən Yaxşı Finiş Orta Finiş\n8 Rayan Blaney 6 1 13.7\n10 Denni Hamlin 10 1 15.8\n11 Erik Cons 5 7 16.8\n13 Arik Almirola 10 8 17.2\nHomestead -də Sürücü Reytinqi\n( Ən azı bir Kubok Seriyası olan aktiv sürücülər pistdən başlayır)\nRütbə Sürücü Başlayır Avtomobil nömrəsi Sürücülərin Orta Reytinqi\n5 Denni Hamlin 4 11 103.3\n6 Rayan Blaney 4 12 101.9\n14 Arik Almirola 4 10 77.9\nDixie Vodka 400 NASCAR Oran və Ən Yaxşı NASCAR Seçimləri\nDixie Vodka 400 Yarış Qalibi: Kyle Larson (MyBookie İdman Kitabında +1100)\nƏn qısa NASCAR bahis əmsalına sahib olan dörd sürücü hamısı ağlabatan seçimlər etsə də, lövhədən bir az da aşağı atlayacağam. 11-1-də, Dixie Vodka 400 yarış qalibi seçərkən Larsonun böyük bir dəyərə sahib olduğuna inanıram. Larson, Homestead-Miami Speedway-də orta hesabla 13.0 nəticə ilə üç ən yaxşı 5 finişə sahibdir. Orta sürücülük reytinqi 107.0, pistdə birdən çox startı olan aktiv sürücülər arasında ən yaxşısıdır. Larson, Homestead və Darlington kimi yarışın bu üslubunu tələb edən çətin yollarda yüksək xətti qaçmaqda rahatdır.\nEtkileyici statistik tarixə əlavə olaraq, Larson, Hendrick Motorsports'dakı yeni komandası ilə əvvəlkindən daha yaxşı dəstəyə və avadanlıqlara sahibdir. 5 nömrəli avtomobilin geri dönmə mövsümündə sındırılması zaman məsələsidir. Bu həftəki Dixie Vodka 400, hər zamankı kimi yaxşı bir vaxtdır.\nDigər Dixie Vodka 400 NASCAR Bahis Seçimləri\nB qrupunda ən yaxşınəticə :Kyle Larson (+320)\nAşağıdakı əmsallar DraftKings İdman Kitabından götürülmüşdür\nİlk 5 Finiş:Kevin Harvick (-106)\nİlk 10 Finiş:Tyler Reddick (-125)\nYarış Qrupu Qalibi:Hendrick Motorsports (+265)\nTop ToyotaMaşını :Denny Hamlin (+130)


İnsan nəyə görə günah edir? Hər günahın tövbəsi var? - Müsəlmanlar\nSual: Mənim sizə 2 sualım var: 1) İnsan nə üçün günah edir? 2) Hər günahın tövbəsi olur? İnsan bəzən öz günahlarına görə ümidsizliyə qapılıb məyus olur. Bu sualları da ona görə soruşuram. Xahiş edirəm, cavab verəsiniz. Qabaqcadan minnətdaram.\nCavab: İnsanda kəmhövsələlik var. İnsan hövsələsizdir. Allah deyir:\n“İnsana bəla üz verdikdə uzananda da, oturanda da, ayaq üstə olanda da Bizi çağırar. Bu bəlanı ondan sovuşdurduqda isə sanki ona üz vermiş bəladan ötrü Bizi çağırmamış kimi çıxıb gedər. Həddi aşanlara etdikləri əməllər beləcə gözəl göstərildi”. ((Yunus, 10/12. Tərcümə Əlixan Musayev tərəfindən edilib. Mətn www.quran.az saytından iqtibas olunub. Mütərcimin adı bundan sonra qısa formada “Ə. M.” kimi göstəriləcək – redaktordan.))\nAllah istəyir ki, sizin tövbələrinizi qəbul etsin. Ehtirasının ardınca düşənlərin istəyi isə sizin yaxşıca onlara yönəlməyinizdir.\nŞirk şərik qoşmaq deməkdir. Allaha şərik qoşmaq Allaha məxsus olan xüsusiyyətlərin birini və yaxud bir neçəsini başqa bir varlıqda da görmək deməkdir. Bu varlıq bəzi vaxtlarda insanın öz ehtiras və arzuları olur. Amma bunlar əksər hallarda Allaha “yaxın” hesab edilən “ulular” və ruhanilərdir. Din böyükləri və ruhanilər Allaha şərik qoşanlar tərəfindən yarı insan-yarı ilah hesab edilir və “Allahla insan arasındakı vasitəşilik” mövqeyinə gətirilirlər. Onları din xadimləri təmsil edir. Allahın şəriki ilə münasibətdə olmaq Allahla əlaqə qurmaq hesab edildiyinə görə bəzi din xadimləri bu vasitə ilə dindən istifadə edirlər. Hər namazda oxunan Fatihə surəsində deyilir:


Dağa qaçırılan 13 yaşlı qızın qandonduran sözləri: “Onların da xoşbəxt olmasını istəyirəm”\nTerror təşkilatı PKK –nın Türkiyənin Hakkari bölgəsindən qaçırdığı 13 yaşlı qız azad edildikdən sonra başına gələnləri danışıb. Azyaşlı qızın əsrlikdə yaşadıqları dəhşətə gətirib. K.Y adlı qız mağazaya gedərkən yoldan qaçırılıb və ağzı bağlanaraq silahla qorxudularaq aparılıb: “Ağzımı bağlayıb apardılar. Mənə qorxmamağı tapşırdılar. Yuxarıdakı kəndə getdik, daha bir nəfər gəldi, amma mən onu tanımırdım. Düşərgəyə apardılar, onlara dəfələrlə dedim ki, onları sevmirəm, evə getmək istəyirəm. Amma mənə qulaq asmadılar. Öz istəyimlə getsəydim, orda qalardım. PKK-da həyat yoxdur, boyat çörək yeyirlər, saxta hərəkətlər edirlər. Heç bir şey xoşuma gəlmədi”.\n3 ay boyunca yerin altındakı düşərgədə qalan azyaşlı qız daha sonra Kandilə aparılıb və ordan qaçıb: “Mənə hərbi geyim verdilər, məcbur etdilər ki, geyinim. Şəklimi çəkdilər, qorxumdan ağlayırdım. Mənə deyirdilər ki, yemək bişirim. Onlar da əziyyət çəkirdilər, analarından ötrü darıxırdılar”.\nQızın sözlərinə görə, PKK üzvləri bəzən günlərlə ac qalır, 3-4 ay hamama getmirlər: “Bir gün onlar hamısı yatandan sonra qaçdım. Qaçan zaman heç qorxmadım. Düşərgədə ingilis dilində danışan insanlar vardı”.\nPKK-çılara “təslim olun” çağırışı edən qız “Onların da xoşbəxt olmalarını istəyirəm. Bəlkə də bir il sonra öldürüləcəklər. Onlar da gəlib dövlətə təslim olsunlar, güvənsinlər”,- deyib.


Dəyirmi Masa: Rusiyanın Cənubi Qafqaz siyasəti\nAprel 16, 2009\nAzərbaycan prezidenti İlham Əliyev Rusiya paytaxtı Moskvaya işgüzar səfərə gəlib. Azərbaycanla Türkiyə arasında yaranan gərginliyin fonunda cənab Əliyevin Moskvaya səfəri xüsusi maraq doğurur. Güman edilir ki, səfər əsanısında rəsmi Bakı Moskva ilə bir sıra iqtisadi və siyasi məsələlərdə anlaşmaya gələcək. Rusiya –Azərbaycan münasibətləri və ümumilikdə Rusiyanın Cənubi Qafqaz siyasətini müzakirə etmək üçün bugünkü dəyirmi masa söhbətimizə Azərbaycanın Rusiyadakı sabiq səfiri Hikmət Hacızadə və Şərq-Qərb Araşdırmaları Mərkəzinin rəbəri Ərəstun Orculunu dəvət etdik.\nSəfərin məramlarına şərh verən qonaqlar bunun Azərbaycan üçün xüsusi önəm daşıçadığını bildirdilər. Cənab Oruclunun fikrincə İlham Əliyevi Moskvaya dəvət etməklə Rusiya son zamanlar Bakı ilə Ankara arasındakı fikir ayrılıqlarını bir qədər də dərinləşdirməyə can atır. Əslində Rusiya Azərbaycanın müttəfiqi qismində deyil, ona təzyiq göstərən tərəf qismində davranır. Bununla Rusiya Qərbə və başqa regional dövlətlərə nümayiş etdirməyə çalışır ki, onun sabiq Sovet məkanı və konkret olaraq Azərbaycan üzərində ciddi nüfuzu var. Rəsmi Baki isə Moskva ilə münasibətləri pisləşdirməkdən çəkinir və bu səbəbdən qaz mübadiləsi və baqşa məsələlərdə Rusiya ilə məsləhətləşmə görüntüsü yaradır.\nPolitoloq Hikmət hacızadnin fikrincə Azərbaycan hökumətinin Rusiyaya qaz satmaq məramı yoxdur. Lakin bu yönümdə müəyyən addımlar atmaqla Qərb dövlətləri ilə danışıqlarında rıçaq əldə etmək istəyir. Rəsmi bakı anlayır ki, Qərbin NABUKKO qaz kəməri layihəsinə marağı var və Azərbaycan enerji tranzitində mühüm geo-strateji mövqeyə malikdir. Hikət hacızadınin fikrincə Rusiyanın hazırkı rejimi Cənubi Qafqazda münaqişələrin həll olunmasında maraqlı deyil və çalışır ki, bu münaqişələrdən öz maraqları üçün istifadə etsin. Nə qədər ki, Rusiyanın Qərblə münasibətləri normallaşmayıb, gözləmək olar ki, Rusiya Cənubi Qafqaz və ələlxüsus Azərbaycanda pozucu fəaliyyətini davam etdirəcək.


Xətai rayonu zeytun bağları 4 otaq , Xətai rayonu Villa satisi\nElan nömrəsi: 483885\nEv 6 sot torpaq sahəsində tikilmişdir. 2 mərtəbədir. 2ci mərtəbə tam təmirlidir . 3 yataq otağı , 1 zal, kalidor, mətbəx və hamam-tualetdən ibarətdir. Həyət daşla döşənilidir. 1ci mərtəbə 2 otaqdan ibarətdir və təmirsizdir. Maşın saxlamaq üçün qaraj var. Həyətdə güllər və meyvə ağacları var. Dayanacaqdan 2 deqlik məsafədə yerləşir. Real alıcılar üçün qiymət razılaşdırıla bilər. Əmlakın çıxarış sənədi var.\nÜnvan: Xətai rayonu zeytun bağları\nXətai rayonu,Nobel prospekti, 1 otaq\nBabək prospekti Dəniz mebelin arxası, 4 otaq , Nizami rayonu\nBadamdar qəs.,3-cü massiv, 6 otaq , Səbail rayonu\nBinəqədi rayon, Rəsulzadə qəsəbəsi, 7 ci mikrorayon, İlham Hacıyev küçəsi, 3 otaq\nHovsan, Denizkenari 15, 3 otaq , Suraxanı rayonu\n61 ci km.Şıxlar bağları, 6 otaq , Qaradağ rayonu\nev alqi satqisi ev elanlari upsize kremi h2h az elanlar unvan.az kiraye evler yeniemlak az samsung galaxy grand 2 teze qiymeti berde masin bazari samsun galaxy s6 edge qiymeti kombi ustasi kondisioner ustasi kurslar bakida kiraye evler bakida kreditle satilan evler ev tikinti kammpaniyalardan ilkin odeniwsiz kreditle evler bakida uşaq çarpayısı ari sudu tezbazar.az


Humanitar Elmlər Bölməsinin növbəti büro iclası keçirilib Dek 18, 2018 | 16:18 / Konfranslar, İclaslar\nDekabrın 18-də AMEA Humanitar Elmlər Bölməsinin növbəti büro iclası keçirilib.\nƏvvəlcə bölmənin akademik-katibi, akademik Teymur Kərimli iştirakçıları gündəlikdəki məsələlərlə tanış edib.\nDövlət başçısının “Azərbaycan Respublikasında elmi və elmi-pedaqoji kadrların attestasiyasının aparılması işinin təkmilləşdirilməsi haqqında” Sərəncamı barədə məlumat verən alim elmi tədqiqatlar haqqında məlumat bazasının yaradılması, elmi informasiyanın əlçatanlığının təmin edilməsi və digər məsələlər üçün vahid elektron məlumat sisteminin yaradılmasının zəruriliyini vurğulayıb. O, vahid elektron məlumat sisteminin tədqiqat işlərinin plagiatlığının yoxlanılması istiqamətində də önəmli rol oynayacağına əminliyini ifadə edib.\nİclasda bir sıra elmi-təşkilati və kadr məsələlərinə baxılıb. Müvafiq elmi müəssisələr üzrə elmlər doktoru hazırlığı istiqamətində bir neçə dissertasiya mövzusunun adında dəyişiklik edilib. Həmçinin bölmə sənətşünaslıq üzrə fəlsəfə doktoru Namiq Abbasovun Memarlıq və İncəsənət İnstitutunun ümumi işlər üzrə direktor müavini vəzifəsinə təyin edilməsi ilə bağlı AMEA Rəyasət Heyəti qarşısında vəsatət qaldırılmasını qərara alıb. Bundan başqa, filologiya üzrə fəlsəfə doktoru Elçin İbrahimov Nəsimi adına Dilçilik İnstitutunun Türk dilləri şöbəsinin müdiri vəzifəsinə təsdiq edilib.\nSonra cari məsələlərə baxılıb. Nizami Gəncəvi adına Ədəbiyyat İnstitutunun 85 illik yubileyi münasibətilə AMEA-nın müxbir üzvü Tehran Mustafayevin AMEA-nın Fəxri fərmanına layiq görülməsi ilə bağlı Rəyasət Heyəti qarşısında vəsatət qaldırılıb.


“Mən axşam 11-dən sonra kalqotqa geyinən kişilərdən deyiləm” – Efirdə ŞOK AÇIQLAMA – xəbər.info.az\n“Mən axşam 11-dən sonra kalqotqa geyinən kişilərdən deyiləm” – Efirdə ŞOK AÇIQLAMA\n“Mən burada necəyəmsə həyatda da eləyəm. Vay o kişilərin halına ki, həyatda kişi kimidirlər, axşam 11-dən sonra kalqotka geyinirlər, mən onlardan deyiləm”.\nMilli.Az xəbər verir ki, bu qalmaqallı açıqlamanı Tarix Əliyev (Tolik) “Hər şey daxil”də edib.\n“Mən necəyəmsə eləyəm. Mənim qorxum yoxdur. Mən “Heydər Əliyev” Sarayında qadın paltarı geyinmişdim, Röyanın güya ki, “bibisi” obrazında. Mən Rafaelnən Coşqundan artıq kişi deyiləm. Onlar əgər bu obrazı yaradırlarsa, utanmırlarsa mən də edərəm. Vay diyez, 31, diyezlərin (gizli-gizli iş çevirən kişilər – red) halına”.\n“Mən burada necəyəmsə həyatda da eləyəm. Vay o kişilərin halına ki, həyatda kişi kimidirlər, axşam 11-dən sonra kalqotka geyinirlər, mən onlardan deyiləm”. Milli.Az xəbər verir ki, bu qalmaqallı açıqlamanı Tarix Əliyev (Tolik) “Hər şey daxil”də edib. Aparıcı efir vasitəsi ilə bəzi kişiləri həyatda olduğu kimi görünmədikləri üçün tənqid edib: “Mən […]\nAzərbaycanlı məşhurun həbsxanadan çıxan bacısı: 16 yaşına kimi ərə getməyənə… – FOTO\nElariz Amerikada DÖNƏRXANA AÇDI: “Camaatı aldada bilmərəm” – VİDEO\n“Qonorarıma dəymək olmaz” – Afaq Bəşirqızı\n“LEYLA. FONS VITAE” poeziya tamaşası təqdim edildi – Fotolar


Beyləqanda İYRƏNC CİNAYƏT: 10 yaşlı oğlan zorlandı\n13 Aprel 2017 22:05\nPublika.az Teleqraf.com-a istinadən xəbər verir ki, Çingiz Kərimli 2014-cü ilin aprelində yaşadığı Beyləqan rayonu Birinci Şahsevən kəndi ərazisindəki Neft Baza adlanan yerdə azyaşlı rus əsilli oğlana qarşı seksual xarakterli hərəkətlər edib.\nO, 2005-ci ildə anadan olan Andrey Sibizovu (ad və soyad şərti verilib - red.) aldadaraq Neft Baza adlanan yerə gətirib. Orada azyaşlıya zorakılıq göstərərək, onunla cinsi əlaqədə olmaq istəyib.\nProsesdə təqsirləndirilən şəxsin vəkili vəsatətlə çıxış edib. O, apelyasiya şikayətinə sübutların araşdırılması ilə baxılmasını istəyib. Amma hakimlər vəsatəti təmin etməyib. Apelyasiya şikayətləri məhkəmə istintaqı aparılmadan qapalı keçirilən prosesdə araşdırılması qərara alınıb.


Tərəf müqabili ilə üçaylıq sevgi yaşayan, evi olmadığı üçün qarajda qalan, iki dəfə intihara cəhd edən Xalq artisti » Cenub.az - Regional Qazet\n“Uşaqlıqda həddindən artıq sakit, fağır olmuşam. Hətta atam əsəbiləşirdi ki, oğlan uşağı da bu qədər fağır olar? Bir az diribaş, cəld ol. Bir iş dalınca göndəririk, gəlib çıxmırsan. Uşaq hərəkətli, dəcəl olar. Belə sakit uşaq olmaz.


Strategiya.az - Yenə də Seyid Əzim Şirvaninin maarifçilik fəaliyyəti haqqında bir neçə söz\nYenə də Seyid Əzim Şirvaninin maarifçilik fəaliyyəti haqqında bir neçə söz\n09:25 / 30.10.2019\n1879-cu ildə Zaqafqaziya Müəllimlər Seminariyasının müsəlman şöbəsi açılanda orada dərs eyəcək azərbaycanlı müəllimlər axtarılmağa başlandı. Seminariyanın yeni şöbəsində oxuyacaq tələbələrə ana dili və şəriətdən iki müəllimin dərs deyəcəyi müəyyənləşdirildi. Onların biri sünniməzhəb tələbələrə, digəri isə şiəməzhəb tələbələrə dərs deməli idi. Bu məqsədlə görkəmli şərqşünas, 1851-ci ildə Sankt-Peterburq Universitetinin Şərq fakültəsini bitirmiş - A.P.Berjenin rəhbərliyi ilə namizədlərin axtarışına başlanılır. Sünniməzhəb tələbələrə Zaqafqaziya Əhli-Təsənni İdarəsinin katibi Hüseyn Əfəndi Qayıbovun namizədliyi irəli sürülür. H.Ə.Qayıbov A.P.Berjenin yaxşı tanıdığı qələm sahiblərindən biri idi. 1869-cu ildə Almaniyanın Leypsiq şəhərində A, P.Berjenin kitabı nəşr olunmuş, orada müsəlman\n(Azərbaycan- N.N.) şairlərinin şeirləri toplanmışdı. M.F.Axundovun xahişi ilə bu şeirlərin toplanmasında Zaqafqaziya Əhli-Təsənni İdarəsinin katibi H. Ə. Qayıbov böyük xidmət göstərmişdi. Zaqafqaziyada təhsil sisteminə nəzarət işində əhəmiyyətli rol oynayan A.P.Berje birgə ədəbi-şərqşünaslıq işi sayəsində yaxından tanıdığı H. Ə. Qayıbovun zəhmətini onun vəzifəsini artırmaqla qiymətləndirmişdi.\nBelə ki, A.P.Berjenin zəmanəti ilə H.Ə.Qayıbov asanlıqla Zaqafqaziya Müəllimlər Seminariyasına\nQafqaz Təhsil Dairəsinin popeçiteli K.P.Yanovskidən təyinat almışdı.\nSeminariyanın şiəməzhəb tələbələrinə ana dili və şəriətdən dərs demək üçün iki namizədin\nsənədləri araşdırılır. Onlardan biri Zaqafqaziya Ruhani İdarəsinin üzvü Əbdüssəlam Axundzadə, digəri isə Şamaxı şəhər məktəbinin ana dili və şəriət müəllimi\nHacı Seyid Əzim Seyid Məhəmməd oğlu Şirvani idi.\nBu barədə Tiflisdə nəşr olunan “Ziya” qəzetinin 6 sentyabr 1879-cu il tarixli\n33-cü nömrəsində “ Seminariya barəsində “ ətraflı məlumat verilir:\n“Əhli-təsənni tərəfindən əqaidi-diniyyənin təlimi müsəlman müəllimlərinin bu halda Tiflisdə cənab müfti həzrətlərinin təhti-nəzarətində olan müsəlman məktəbininmüəllimi Qayıbova həvalə olunur. Və əhli-şiyə tərəfindən ancaq ehkam şəriyyəni təlim etməklik şeyxülislam həzrətlərinin təhti-nəzarəti alilərində olan məktəbmüəllimi Axundzadəyə və ya ki, Şamaxı rus məktəbinin və Məclis\nMəktəbinin müsəlman müəllimi olan Hacı Seyid Əzim Şirvaniyə həvalə olunacaqdır.Buməsələnin həlli Popeçitel İdarəsində (Qafqaz Təhsil İdarəsində-N.N.) həll olunacaqdır.Yuxarıda göstərilən məktəblərin əhvalatından bir növ xəbərdar olduğumuzdanzikr olunan müəllimləri təbrik və təhnit ( mübarəkdarlıq-N.N.) zəminində acizanəmiz oldur ki,onlara etibar olunan darülmüəllimün mədrəsəsinin... pişrəftində sai(çalışan,səyli-N.N.) və cahid (cəhd edən -N.N. ) olalar”.\nMüəllimlik müsabiqəsində iştirak etmək üçün S.Ə.Şirvani Tiflisə yola düşür. Lakin müsabiqədə dövrünün görkəmli din xadimi, hakim dairələrinə daha yaxın olan Əbdüssəlam Axundzadəyə uduzub, geri qayıdır. S.Ə.Şirvani Tiflisdən Şamaxıya qayıdarkən yolüstü Gəncədə Nizaminin məqbərəsini ziyarət edir. Nizaminin o zaman baxımsızlıq ucbatından ürək ağrıdan uçuq-sökük məqbərəsi Seyid Əzimi narahat edir. Seyid Əzim şeirə, sənətə göstərən bu biganəliyi öz halı ilə müqayisə edib,məşhur rübaisini söyləyir:\nS.Ə.Şirvani Şamaxıya qayıdır və əvvəlki kimi iki məktəbdə pedaqoji fəaliyyətini davam etdirir.\nZəmanəsinin dövri mətbuatında - Tiflisdə Azərbaycan dilində nəşr olunan “Ziya” qəzetinə\nyazılar yazır, başladığı təzkirə üçün yeni-yeni materiallar toplayır, ölkəşünaslıq materialları üzərində işləyir, Şamaxı ədəbi məclisininm məşğələlərində maraqlı poeziya nümunələri ilə çıxış edir, məktəb yaşlı uşaqlar üçün nəsihətamiz əsərlər yazır, həm Azərbaycan, həm də fars dillərində yüksək poetik dəyərli mənzumnamələr yaradır.\nBu illərdə S.Ə.Şirvaninin beynəlxalq şeir müsabiqələrində fəal iştirakı da diqqəti cəlb edir. Müxtəlif vaxtlarda üç dəfə Türkiyənin maarif naziri olan Minif Paşanın Tiflisdə Azərbaycan dilində çıxan “Ziyayi-Qafqasiyyə” qəzetində açdığı “Ey bülbül” adlı Ezop maneralı şeir müsabiqəsinə qoşulan Azərbaycan şairlərindən biri dəSeyid Əzim Şirvani olur.\nS.Ə.Şirvani zəmanəsinin bəyənilən işıqlı fikir adamlarından biri idi.Onun ayrı-ayrı tarixi şəxsiyyətlərə, şair və din xadimlərinə yazdığıqəsidələr hələ də öz ciddi elmi təhlilini tapmamışdır.\nS.Ə.Şirvani rəmzlər ustası idi. Onun rəmzlərini, adi söz içində dediyi sözləri başa düşmək, anlamaq üçün ədəbiyyatşünaslarımız hələ çox işləməlidirlər. Cəmiyyətdə S.Ə.Şirvaninin mövqeyini hamıya tanıtmaq üçün dövrün dini rəhbərləri səmərəli işlər görürdülər. Onlar Seyid Əzimin maarifçilik fəaliyyətinin kölgədəqalmasına heç cür razı ola bilmirdilər.\nZaqafqaziya şeyxülislamı Əhməd bəy Hüseynzadə, müftilər Əbdülhəmid Əfəndizadə\nvə Hüseyn Əfəndi Qayıbov S.Ə.Şirvaniyəhəmişə qayğıkeşlik etmişlər. Məhz onların qayğısı\nnəticəsində 1886-cı ilin noyabr ayında Seyid Əzim Şirvaninin maarifçilik və müəllimlik\nfəaliyyətini dövlət səviyyəsində qiymətləndirmək haqqında ciddi addımlar atıldı.\nQafqaz Təhsil Dairəsi 27 dekabr 1886-cı il tarixində 11795 nömrəli məktubu ilə Zaqafqaziya Şiə İdarəsinin rəhbərliyinə müraciət edərək, Hacı Seyid Əzim Seyid Məhəmməd oğlu Şirvaniyə Stanislavski lenti üzərinə sancaqlanan “Za userdie” (“Səylərinə görə”) gümüş medalı verilməsi barədə material hazırlayır. Bakı- Dağıstan Xalq Məktəbləri müdiriyyətinin adından da Qafqaz Təhsil Dairəsinin popeçiteli K.P. Yanovskiyətəqdimat məktubu göndərilir.\nVeriləcək gümüş medal barədə həm Zaqafqaziya Şiə İdarəsinin, həm də digər qurumların münasibəti öyrənilir. Heç kəs S.Ə.Şirvaniyə maarifçilik fəaliyyətinə görə “Za userdie”\ngümüş medalının verilməsinə mane olacaq fikir söyləmir.\nTəəssüf ki, S.Ə.Şirvani Stanislavski lenti üzərindəki bu gümüş medalı 7 manat 50 qəpiklik poçt rüsumuna görə uzun müddət ala bilmir.\nMedal sahibinə çatdırılanda isə şairin ölümünə 10 gün qalırdı.


"Qəbələ" afrikalı hücumçu transfer edib | Report.az\n"Qəbələ" afrikalı hücumçu transfer edib\n"Qəbələ" afrikalı hücumçu transfer edib 2019/20 mövsümünün hazırlıqlarını davam etdirən “Qəbələ” növbəti transferini gerçəkləşdirib.\n4 İyul , 2019 18:24\n"Report" klubun rəsmi saytına istinadən xəbər verir ki, bunadək Fernan Ferreyra Lopes, Merab Qiqauri, Kamal Mirzəyev və Sadiq Quliyevi heyətinə qatan “qırmızı-qaralar” Kot-Divuardan olan futbolçu Kristian Kouakou ilə anlaşıb. 28 yaşlı hücumçu ilə 1+1 illik müqavilə imzalanıb.\n1991-ci ildə Abican şəhərində anadan olan Kristian futbol həyatına "Toumodi" klubunda başlayıb. O, 2007-ci ildə "Anderlext" Futbol Akademiyasına transfer olub və 3 il gənclər komandasında top qovub. 2010-cu ildə "Anderlextd"ən ayrılan forvard "Muangtong Yunayted"lə (Tailand) müqavilə bağlayıb. Kouakou burada keçirdiyi 53 oyunda 22 qol vurub. Uğurlu oyunu ilə fərqlənən Kristian fransızların diqqətini çəkib və Fransanın "Tur" klubuna transfer edilib. Sözügedən komandanın uğurları üçün 3 mövsüm (2012-2015) tər tökən hücumçu 94 oyunda 26 dəfə fərqlənməyi bacarıb. Daha sonra Kristian Fransada "Kan" və "Nim" kollektivlərinin formasını geyinib. Forvardın son komandası Çexiyanın "Karvina" klubu olub.


Dini ədəbiyyat satışı üçün lisenziya istənilir\nQərb bölgəsində səyyar və qarışıq formada dini ədəbiyyat satışı ilə məşğul olan dükanların fəaliyyətinə qadağa qoyulacaq. Satışla məşğul olmaq istəyən mağazalara lisenziya veriləcək.\nBu məlumatı Dini Qurumlarla iş üzrə Dövlət Komitəsinin qərb bölgəsi şöbəsinin müdiri Firdovsi Kərimov verib. O, bildirib ki, bölgədə 9 dini ədəbiyyat satan mağaza lisenziya almaq üçün sənədlərini Dini Qurumlarla iş üzrə Dövlət Komitəsinə təqdim edib.\nQeydiyyat üçün müraciət edən mağazalardan 7-si Gəncə şəhərində, biri Şəmkirdə, digəri Goranboyda fəaliyyət göstərir. Müsahib mağazaların hamısının sırf dini ədəbiyyat satışı üzrə ixtisaslaşdığını bildirdi.\nFirdovsi Kərimov deyir ki, bölgədə ixtisaslaşmış mağazalardan başqa dini ədəbiyyat satan 4 səyyari (Gəncədə Şah Abbas Came Məscidi və İmamzadə ziyarətgahının həyətində, Naftalan şəhər yarmarkasında, Şəmkir şəhər «Həbibi» Ticarət Mərkəzində) satışla məşğul olan şəxs var.